|  |  |  |  |
| --- | --- | --- | --- |
| IME I PREZIME: | | RAZRED: | REDNI BROJ SATA: |
| PREDMETNO PODRUČJE: | GLAZBENA KULTURA | | |
| DOMENA: | A. SLUŠANJE I UPOZNAVANJE GLAZBE; B. IZRAŽAVANJE GLAZBOM I UZ GLAZBU; C. GLAZBA U KONTEKSTU | | |
| TEMA: | ZEKO JURI, ZEKO ŽURI | | |
| NASTAVNI SADRŽAJ: | PJEVANJE I POKRET: pjesma *Zeko pleše*;brojalica *Okoš-bokoš*  SLUŠANJE I POKRET: *Ples pilića u ljusci* | | |
| ISHODI: | **OŠ GK A.1.1. Učenik poznaje određeni broj skladbi.**  Poznaje određeni broj kraćih skladbi (cjelovite skladbe, stavci ili ulomci) različitih vrsta glazbe (klasična, tradicijska, popularna, *jazz*i filmska glazba).  **OŠ GK B.1.1. Učenik sudjeluje u zajedničkoj izvedbi glazbe.**  Sudjeluje u zajedničkoj izvedbi glazbe, usklađuje vlastitu izvedbu s izvedbama drugih učenika te vrednuje vlastitu izvedbu, izvedbe drugih i zajedničku izvedbu.  **OŠ GK B.1.2. Učenik pjeva/izvodi pjesme i brojalice.**  Pjeva/izvodi pjesme i brojalice i pritom uvažava glazbeno-izražajne sastavnice (metar/dobe, tempo, visina tona, dinamika).  **OŠ GK B.1.3. Učenik izvodi glazbene igre uz pjevanje, slušanje glazbe i pokret uz glazbu.**  Izvodi glazbene igre uz pjevanje, s tonovima/melodijama /ritmovima, uz slušanje glazbe te prati glazbu pokretom, a pritom opaža i uvažava glazbeno-izražajne sastavnice.  **OŠ GK B.1.4. Učenik stvara/improvizira melodijske i ritamske cjeline te svira uz pjesme/brojalice koje izvodi.**  Stvara/improvizira melodijske i ritamske cjeline pjevanjem, pokretom/plesom, pljeskanjem, lupkanjem, koračanjem i/ili udaraljkama. Svira na udaraljkama ili tjeloglazbom uz pjesme/brojalice koje pjeva/izvodi.  **OŠ GK C.1.1. Učenik na osnovu slušanja glazbe i aktivnog muziciranja prepoznaje različite uloge glazbe.**  Na osnovu slušanja glazbe i aktivnog muziciranja prepoznaje različite uloge glazbe (svečana glazba, glazba za ples i sl.). | | |

|  |  |
| --- | --- |
| NASTAVNE SITUACIJE | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **I. ZEKO HOP**  **Opis aktivnosti**  Ponavljanje plesa uz pjesmu *Zeko pleše* kako bi učenici što bolje naučili i ponovili koreografiju naučenu na prethodnom satu. Učenici ne plešu s istim plesnim partnerom kao na prethodnom satu. | **OŠ HJ** - A. 1. 1; A. 1. 2; A. 1. 5;  **MAT OŠ** - A. 1. 1; B. 1. 2.  **PID OŠ**  - A. 1. 3; C. 1. 1.  **OŠ LK** - A. 1. 1.  **UKU** - A. 1. 2; A. 1. 4; B. 1.1: B. 1. 4; C. 1. 2; C. 1. 3; D.1.2.  **OSR** - A. 1. 2; A. 1. 3; A. 1. 4.  **GOO** - A.1.1; C. 1. 1.  **ODR** - A. 1. 1; C. 1. 2.  **IKT** - A. 1. 3; A. 1. 2. |
| **II. OKOŠ-BOKOŠ, VEL'KA KOKOŠ**  **Opis aktivnosti**  IGRAJTE IGRU OKOŠ–BOKOŠ.  Učenici sjede ili stoje u krugu s rukama ispred sebe, stisnutih u šaku u vertikalnom položaju. Ako je u razredu veći broj učenika, neka im bude stisnuta samo jedna ruka-šaka, a ako je manji broj učenika, mogu biti i dvije. Jedno dijete izgovara brojalicu i svojom rukom razbraja od jednog do drugog djeteta.  OKOŠ-BOKOŠ,  KIHNE KOKOŠ,  PITA BAJA,  KOL’KO TEBI TREBA JAJA?  Učenik na kojem se brojalica zaustavila, kaže jedan broj do 10, a učenik koji je razbrajao nastavlja brojiti prema navedenom broju. Učenik do kojeg se razbrojilo i na kojem je broj stao, ispada iz igre, izlazi van, uzima glazbalo i svira uz dalje razbrajanje.  Sljedeći krug razbrajanja, preuzima dijete desno ili lijevo od djeteta koje je bilo prvo na redu prema osobnoj uputi učitelja/učiteljice.  TKO JE ISPAO BIRA GLAZBALO I SVIRA UZ RAZBRAJANJE. |
| **III. I DALJE PLEŠU…**  **Opis aktivnosti**  MODEST PETROVIČ MUSORGSKI: SLIKE S IZLOŽBE; PLES PILIĆA U LJUSCI  Učenici ponavljaju ples pilića koji su učili na prethodnome satu. Osim predloženog plesa, učenici mogu i sami osmisliti ples – koreografiju.  Učiteljica/učitelj učenike dijeli u nekoliko jednakobrojnih skupina. Ako, na primjer, želite pet skupina, neka se, počevši od prvog učenika, naglas prebrojavaju tako da po redu izgovaraju, svaki po jedan broj, od jedan do pet. Kada su svi gotovi, recite im da svi koji su izgovorili broj jedan stanu u prvu skupinu, brojevi dva u drugu itd. Osmišljavanje koreografije je u potpunosti slobodno, osim uvjeta da se pokreti ponavljaju na početku i na kraju skladbe, onako kako se ponavlja i glazba. |  |