|  |  |  |  |
| --- | --- | --- | --- |
| IME I PREZIME: | | RAZRED: | REDNI BROJ SATA: |
| PREDMETNO PODRUČJE: | GLAZBENA KULTURA | | |
| DOMENA: | A. SLUŠANJE I UPOZNAVANJE GLAZBE; B. IZRAŽAVANJE GLAZBOM I UZ GLAZBU; C. GLAZBA U KONTEKSTU | | |
| TEMA: | VRIJEME JURI, ZIMA STIŽE | | |
| NASTAVNI SADRŽAJ: | PJEVANJE I POKRET, pjesma SVETI NIKO, glazbena igra DIRIGENT | | |
| ISHODI: | **OŠ GK A.1.1. Učenik poznaje određeni broj skladbi.**  Poznaje određeni broj kraćih skladbi (cjelovite skladbe, stavci ili ulomci) različitih vrsta glazbe (klasična, tradicijska, popularna, *jazz*i filmska glazba).  **OŠ GK B.1.1. Učenik sudjeluje u zajedničkoj izvedbi glazbe.**  Sudjeluje u zajedničkoj izvedbi glazbe, usklađuje vlastitu izvedbu s izvedbama drugih učenika te vrednuje vlastitu izvedbu, izvedbe drugih i zajedničku izvedbu.  **OŠ GK B.1.2. Učenik pjeva/izvodi pjesme i brojalice.**  Pjeva/izvodi pjesme i brojalice i pritom uvažava glazbeno-izražajne sastavnice (metar/dobe, tempo, visina tona, dinamika).  **OŠ GK B.1.3. Učenik izvodi glazbene igre uz pjevanje, slušanje glazbe i pokret uz glazbu.**  Izvodi glazbene igre uz pjevanje, s tonovima/melodijama /ritmovima, uz slušanje glazbe te prati glazbu pokretom, a pritom opaža i uvažava glazbeno-izražajne sastavnice.  **OŠ GK B.1.4. Učenik stvara/improvizira melodijske i ritamske cjeline te svira uz pjesme/brojalice koje izvodi.**  Stvara/improvizira melodijske i ritamske cjeline pjevanjem, pokretom/plesom, pljeskanjem, lupkanjem, koračanjem i/ili udaraljkama. Svira na udaraljkama ili tjeloglazbom uz pjesme/brojalice koje pjeva/izvodi.  **OŠ GK C.1.1. Učenik na osnovu slušanja glazbe i aktivnog muziciranja prepoznaje različite uloge glazbe.**  Na osnovu slušanja glazbe i aktivnog muziciranja prepoznaje različite uloge glazbe (svečana glazba, glazba za ples i sl.). | | |

|  |  |
| --- | --- |
| NASTAVNE SITUACIJE | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **I. KOGA ĆE SV. NIKOLA DARIVATI?**  **Opis aktivnosti**  ZAMISLITE DA STE NA TAJ POSEBAN DAN VI SVETI NIKOLA. KOJE BISTE IZNENAĐENJE PRIPREMILI DJECI?  Darovi za blagdan Svetoga Nikole po skromnosti i jednostavnosti razlikuju se od darova za Božić. Tradicionalno bi to trebali biti samo razni slatkiši, bomboni, čokoladice te orasi u ljusci, voće i druge sitnice koje će obilježiti ovaj dječji blagdan. Učiteljica/učitelj razgovara s učenicima o samome blagdanu i upućuje ih u priče i legende o sv. Nikoli. Postavlja im pitanja: Kako se vi pripremate za doček svetoga Nikole. Hoće li vas darivati Sv. Nikola ili će vas posjetiti Krampus?  NAPIŠI PISMO SVETOM NIKOLI U IME SVOGA NAJBOLJEG PRIJATELJA ILI PRIJATELJICE.  Prijatelji su važan dio djetetovog života, intenzivno utječu na njega, njegove odluke i svakodnevno raspoloženje. Ovim zadatkom potaknuti ćemo djecu da se prisjete i preispitaju svoja prijateljstva i zapitaju se koliko dobro njih same poznaju njihovi prijatelji.  Osim odabira najboljeg prijatelja, zadatak se može preoblikovati tako da napišu pismo u ime prijatelja iz klupe ili razreda prema nekoj jednostavnijoj metodi podjele. Ako žele, učenici pismo mogu napisati i u obliku pjesme koju, ako za to postoje mogućnosti, mogu i uglazbiti.  Učiteljica/učitelj pismima ukrašava razredni pano, možda ih Nikola pročita i udovolji željama koja su djeca osmislila za svoje prijatelje. | **OŠ HJ** - A. 1. 1; A. 1. 5; B. 1. 1.  **PID OŠ**  - A. 1. 3; C. 1. 1.  **OŠ LK** - A. 1. 1.  **UKU** - A. 1. 2; A. 1. 4; B. 1. 1: B. 1. 4; C. 1. 2; C. 1. 3.  **OSR** - A. 1. 2; A. 1. 3; A. 1. 4  **GOO** - A. 1. 1; A. 1. 2;  C. 1. 1; C. 1. 3.  **ODR** - A. 1. 1; C. 1. 2.  **IKT** - A. 1. 1; A. 1. 2; B. 1. 3; D. 1. 1. |
| **II. PJEVAJMO PJESMU *SVETI NIKO SVIJETOM ŠETA***  **Opis aktivnosti**    SVETI NIKO SVIJETOM ŠETA  SVETI NIKO SVIJETOM ŠETA,TRAŽI DJECU SVOJU  JER ZA SVAKO DOBRO DIJETE, IMA STVARCU KOJU.  TRA-LA-LA-LA-LA-LA-LA,DOĆ’ ĆE SVETI NIKOLA. 2X  I PRED NAŠOM STAT’ ĆE KUĆOM, JER SMO DOBRI BILI.  PA SMO DRAGOM SVETOM NIKI,DANAS VRLO MILI.  TRA-LA-LA-LA-LA-LA-LA,DOĆ’ ĆE SVETI NIKOLA. 2X  Pjesmu *Sveti Niko svijetom šeta* učenici uče pjevati metodom učenja po sluhu uz matricu ili karaoke dostupne na digitalnim stranicama.  Učiteljica/učitelj svaku kiticu dijeli na tri fraze te je djeca tako ponavljaju za njom/njim.  *Pjesma svetog Nikole* uz jednostavne ritamske strukture ima i mali opseg melodije. Dok se s učenicima obrađuje pjesmu, treba voditi računa o promjenama mjere koje se javljaju tijekom pjesme. Dok se pjeva, potrebno je pravilno isticati teške dobe unutar pojedine mjere.  Prvi dio pjesme skladan je u stilu valcera i trodobnoj mjeri, dok je pripjev *tra-la-la-la-la-la-la, doć’ će Sveti Nikola* pjesme dvodoban.  Treba paziti na promjenu mjere od trodobne na dvodobnu te jasno istaknuti dobe. Učenici će jasno osjetiti promjenu ako tjeloglazbom ili nekim od glazbala istaknu tešku dobu. Teška je doba u trodobnoj mjeri prva, dok su druge dvije lake kao u valceru. U dvodobnoj je mjeri prva doba teška, a druga laka. |
| **III. BUDI I TI POZNATI DIRIGENT**  **Opis aktivnosti**  ODABERITE JEDNOG MEĐU VAMA KOJI ĆE DIRIGIRATI. PODIGNITE RUKE VISOKO KAD ŽELITE DA PRIJATELJI PJEVAJU GLASNO, A SPUSTITE IH NISKO KAD ŽELITE DA PJEVAJU TIHO. POKRETIMA ZAUSTAVLJAJTE I PONOVNO POKREĆITE IZVEDBU PJESME.  Kako biste učenje pjesme učinili interesantnim za djecu, poigrajte se dirigenta. Zaključite kako je dirigent potreban kako bi glazbenici skladno pjevali i zajedno svirali. |  |