|  |  |  |  |
| --- | --- | --- | --- |
| IME I PREZIME: | | RAZRED: | REDNI BROJ SATA: |
| PREDMETNO PODRUČJE: | GLAZBENA KULTURA | | |
| DOMENA: | A. SLUŠANJE I UPOZNAVANJE GLAZBE; B. IZRAŽAVANJE GLAZBOM I UZ GLAZBU; C. GLAZBA U KONTEKSTU | | |
| TEMA: | VRIJEME JURI, ZIMA STIŽE | | |
| NASTAVNI SADRŽAJ: | PJEVANJE I POKRET, pjesma SPAVAJ, MALI BOŽIĆU, slušanje | | |
| ISHODI: | **OŠ GK A.1.1. Učenik poznaje određeni broj skladbi.**  Poznaje određeni broj kraćih skladbi (cjelovite skladbe, stavci ili ulomci) različitih vrsta glazbe (klasična, tradicijska, popularna, *jazz*i filmska glazba).  **OŠ GK B.1.1. Učenik sudjeluje u zajedničkoj izvedbi glazbe.**  Sudjeluje u zajedničkoj izvedbi glazbe, usklađuje vlastitu izvedbu s izvedbama drugih učenika te vrednuje vlastitu izvedbu, izvedbe drugih i zajedničku izvedbu.  **OŠ GK B.1.2. Učenik pjeva/izvodi pjesme i brojalice.**  Pjeva/izvodi pjesme i brojalice i pritom uvažava glazbeno-izražajne sastavnice (metar/dobe, tempo, visina tona, dinamika).  **OŠ GK C.1.1. Učenik na osnovu slušanja glazbe i aktivnog muziciranja prepoznaje različite uloge glazbe.**  Na osnovu slušanja glazbe i aktivnog muziciranja prepoznaje različite uloge glazbe (svečana glazba, glazba za ples i sl.). | | |

|  |  |
| --- | --- |
| NASTAVNE SITUACIJE | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **I. OVAJ BOŽIĆ JE POSEBAN**  **Opis aktivnosti**  Učiteljica/učitelj razgovara s učenicima o obilježavanju blagdana Božića, ljepoti darivanja i primanja u te blagdanske dane: Pripremate li se u svojim obiteljima za blagdan Božića ili se kod vas obilježava neki drugi blagdan? Kojim se blagdanskim običajima najviše veselite u obitelji? Razgovor se zatim usmjerava na temu prenošenja tradicijskih običaja s naraštaja na naraštaj.  SPAVAJ, MALI BOŽIĆU  SPAVAJ, MALI BOŽIĆU,BUJ, BUJ, BUJ  SPAVAJ, NEBA KRALJIĆU, TUJ, TUJ, TUJ.  TAKO PIVA DIVICA, SINKA BOŽJEG PORODICA  TUJ, TUJ, TUJ.  SPAVAJ, LIPI CVITU MOJ, BUJ, BUJ, BUJ.  SPAVAJ, ROZMARINU MOJ,TUJ, TUJ, TUJ.  SPAVAJ, SPAVAJ RUŽIČICE,PUKA TVOGA LJUBIČICE,  TUJ, TUJ, TUJ.  RAZGOVARAJTE O NEPOZNATIM RIJEČIMA IZ PJESME.  Pjesmu učenici izvode živahno, veselo, pazeći na dikciju i uzimanje daha. Pjesma se pjeva (uči) metodom imitacije, a kako bi se dočarao duh blagdana neka na riječi *buj* i *tuj* učenici sviraju trokutićima, praporcima i sl. | **OŠ HJ** - A. 1. 1; A. 1. 5; B. 1. 1;  B. 1. 2.  **PID OŠ**  - A. 1. 3; C. 1. 1.  **UKU** - A. 1. 2; A. 1. 4; B. 1. 1: B. 1. 4; C. 1. 2; C. 1. 3.  **OSR** - A. 1. 2; A. 1. 3; A. 1. 4.  **GOO** - A. 1. 1; B. 1. 1; C. 1. 1.  **ODR** - A. 1. 1; C. 1. 2.  **IKT** - A. 1. 1; A. 1. 2; B. 1. 3; D. 1. 1. |
| **II. ZAPJEVAJMO U ZBORU**  **Opis aktivnosti**  U TO VRIJEME GODIŠTA, HRVATSKA TRADICIJSKA PJESMA  Neke božićne pjesme pjevaju se umjesto nepromjenjivih dijelova mise, druge su popularne i često pjevane u vrijeme blagdana, ali ima i mnogo zaboravljenih kao i novoskladanih božićnih pjesama. U ovo blagdansko vrijeme često se može čuti pjesma *U to vrijeme godišta* u kojoj se pjeva o miru koji u svijetu naviješta Božić.  OVU POZNATU HRVATSKU TRADICIJSKU PJESMU IZVODI ZBOR.  Učiteljica/učitelj reproducira pjesmu, a učenici govore prepoznaju li tko pjesmu izvodi. Kada zaključe kako se radi o zboru, učiteljica/učitelj im govori da su i oni zbor kada zajednički pjevaju. Zatim razgovaraju o ljepoti zborskoga muziciranja i zajedno zapjevaju novonaučenu pjesmu još jednom. |
| **III. ZIMSKA BOŽIĆNA BAJKA**  **Opis aktivnosti**  BOB HEATLIE: SRETAN BOŽIĆ SVAKOME (Merry Christmas Everyone)  VOLITE LI VIŠE PJEVATI ILI SLUŠATI POPULARNU GLAZBU?  Nakon slušanja obiju pjesama, učiteljica/učitelj usmjerava komunikacijsku situaciju: Što je slično, a što različito u ovim dvjema skladbama? Kada se glazbenicima svidi neka pjesma, znaju uzeti original i obraditi ga, što znači da promijene nešto iz originalne verzije pjesme kako bi publici zvučala po njihovom mišljenju još zanimljivije i drugačije.  Uz obje pjesme učenici mogu plesati slobodno, organizirano po skupinama ili individualno prema osobnom nahođenju.  Učiteljica/učitelj s učenicima razgovara o siromaštvu i bogatstvu, davanju i primanju, igrama, igračkama, nagradama i kaznama, imajući u vidu dob učenika i njihove spoznajne mogućnosti. Priča im priče o dobrim ljudima i dobrim djelima, a mogu i zajedno pripremiti nešto što će odnijeti u humanitarne udruge ili nekom drugom komu je potrebno i tako djelom pokazati radosti davanja i milosrđa.  Potaknite djecu na organizaciju akcije prikupljanja igračaka za djecu slabijega materijalnog statusa koja borave u raznim dječjim domovima i drugim ustanovama. Organizirajte im posjet, kako biste u učenika potaknuli potrebu brigu zadruge**.**  Prisjetite se i drugih poznatih pjesama uz koje možete koračati tešku i laku dobu. |  |