|  |  |  |  |
| --- | --- | --- | --- |
| IME I PREZIME: | | RAZRED: | REDNI BROJ SATA: |
| PREDMETNO PODRUČJE: | GLAZBENA KULTURA | | |
| DOMENA: | A. SLUŠANJE I UPOZNAVANJE GLAZBE; B. IZRAŽAVANJE GLAZBOM I UZ GLAZBU; C. GLAZBA U KONTEKSTU | | |
| TEMA: | I KOD KUĆE I U ŠKOLI, DJECU SE ČUVA, UČI, VOLI | | |
| NASTAVNI SADRŽAJ: | PJEVANJE I POKRET, pjesma JESEN, slušanje ANTONIO VIVALDI: Četiri godišnja doba, JESEN | | |
| ISHODI: | **OŠ GK A.1.1. Učenik poznaje određeni broj skladbi.**  Poznaje određeni broj kraćih skladbi (cjelovite skladbe, stavci ili ulomci) različitih vrsta glazbe (klasična, tradicijska, popularna, *jazz*i filmska glazba).  **OŠ GK B.1.1. Učenik sudjeluje u zajedničkoj izvedbi glazbe.**  Sudjeluje u zajedničkoj izvedbi glazbe, usklađuje vlastitu izvedbu s izvedbama drugih učenika te vrednuje vlastitu izvedbu, izvedbe drugih i zajedničku izvedbu.  **OŠ GK B.1.2. Učenik pjeva/izvodi pjesme i brojalice.**  Pjeva/izvodi pjesme i brojalice i pritom uvažava glazbeno-izražajne sastavnice (metar/dobe, tempo, visina tona, dinamika).  **OŠ GK C.1.1. Učenik na osnovu slušanja glazbe i aktivnog muziciranja prepoznaje različite uloge glazbe.**  Na osnovu slušanja glazbe i aktivnog muziciranja prepoznaje različite uloge glazbe (svečana glazba, glazba za ples i sl.). | | |

|  |  |
| --- | --- |
| NASTAVNE SITUACIJE | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **I. POŽURI POLAKO**  **Opis aktivnosti**  ŠTO SVE RADIŠ POLAGANO, A ŠTO BRZO?  Komunikacijska situacija: Doručkuješ li brzo ili polagano? Budiš li se brzo ili polagano? Spremaš li se za školu brzo ili polagano? Sklapaš li prijateljstva brzo ili polagano? Učiš li brzo ili polagano? Treba li u životu stvari raditi brzo ili polagano?  Učenici se razbrajaju brojalicom *Čiri biri* najprije polagano, a zatim brzo.  ČIRI, BIRI,VJETAR PIRI,  ČARA, BARA,KISTOM ŠARA,  ČIRI, BIRI,TI SAD ŽMIRI. | **OŠ HJ** - A. 1. 1; A. 1. 5; B. 1. 2.  **MAT OŠ** - B. 1. 2.  **PID OŠ**  - A. 1. 1; A. 1. 3.  **OŠ LK** - A. 1. 1.  **UKU** - A. 1. 2; A. 1. 4; B. 1. 1; B. 1. 4; C. 1. 2; C. 1. 3.  **OSR** - A. 1. 2; A. 1. 3; A. 1. 4.  **GOO** - A. 1. 1; C. 1. 1; C. 1. 3.  **ODR** - A. 1. 1; C. 1. 2.  **IKT** -A. 1. 3; A. 1. 2. |
| **II. SVE BOJE GLAZBE**  **Opis aktivnosti**  JE LI SKLADBA POLAGANA ILI BRZA?  Učiteljica/učitelj reproducira skladbu *Jesen*, koncert za violinu i orkestar u F-duru, skladatelja Antonija Vivaldija iz *Četiri godišnja doba*, jednog od njegovih najpoznatijih djela. Skladatelj je ovom impresivnom glazbom, predočio ugođaj svakog pojedinog godišnjeg doba.  Nakon slušanja skladbe, učiteljica/učitelj razgovara s učenicima o prvom dijelu skladbe Antonia Vivaldija: Četiri godišnja doba, JESEN. Uočavaju polagane i brže dijelove skladbe. Obraćaju pozornost na violinu, kojom je Vivaldi dočarao jesenski dan. Prisjećaju se svih pojava vezanih uz jesen i pokušavaju ih čuti u glazbi. (Dani postaju sve kraći, lišće opada s drveća, vjetar puše, a vrijeme postaje sve hladnije kako se približava zima.)  Uz skladbu učenici mogu i slikati. Inspiracija za slikanje neka im budu boje jeseni koje u skladbi dočarava violina koja se ovdje pojavljuje i kao solističko glazbalo. Neka širokim pokretima po papiru slobodno slikaju svoj doživljaj glazbe te koriste boje koje čuju u zvuku violine. Skladba se sluša nekoliko puta uzastopno, a slikanje ograničava na vrijeme slušanja. Svoje glazbene impresije učenici također mogu izraziti i nekom drugom tehnikom. Osim predloženog ulomka stavka *Jesen*, mogu se poslušati i druga dva stavka *Jeseni* iz Vivaldieva *Četiri godišnja doba*.  PREPOZNAJEŠ LI GLAZBALO KOJIM JE SKLADATELJ DOČARAO LJEPOTU JESENI?  OPIŠI KAKO IZGLEDA VIOLINA.  Komunikacijska situacija: Koje glazbalo se izdvaja od ostalih? Zaključuju da se glazbalo koje se izdvaja zove violina, ima četiri žice i svira se gudalom. Lijevom rukom se violina drži ispod brade, dok se desnom, preko žica povlači gudalo kako bi se dobio ton. Nakon zaključka kako se radi o violini, učenici opisuju, ne samo njezin izgled, materijal drvo, već i boju zvuka. Čemu služi gudalo? Osim jeseni neka kažu koje bi još situacije zvuk violine mogao dobro opisati.  Učiteljica/učitelj pita učenike poznaju li nekoga tko pohađa glazbenu školu i svira violinu te ih potiče ih na učenje sviranje violine u glazbenoj školi. |
| **III. PJEVAJMO PJESMU *JESEN***  **Opis aktivnosti**  Učenici pjevaju pjesmu *Jesen* tako da svaki drugi stih pjevaju u sebi. Sluh je vrlo važan za razvoj govora, a na ovaj se način vježba i razvija djetetov unutarnji sluh. Pjevanje dijelova pjesme u sebi vrlo je zabavno i ima višestruku korist u usvajanju i ponavljanju nove pjesme. Boldane dijelove teksta neka učenici pjevaju *na glas*, a ostale dijelove *u sebi*. Kada su usvojili ovakav način pjevanja, zamjenjuju boldani tekst s uobičajenim. Takvim načinom obrade pjesme učvršćuje se znanje teksta, intonacija te melodijska i ritamska zanimljivost pjesme.    JESEN  **PTIČICE SU MALE**  OTIŠLE NA JUG,  **BOJAMA I KISTOM**  JESEN IDE SVUD.  **SVE JE PUNO BOJA**  STABLA,GRANE, LIST.  **SVAKU TRAVKU DIRNE**  ŽARKI NJEZIN KIST. |