|  |  |  |  |
| --- | --- | --- | --- |
| IME I PREZIME: | | RAZRED: | REDNI BROJ SATA: |
| PREDMETNO PODRUČJE: | GLAZBENA KULTURA | | |
| DOMENA: | A. SLUŠANJE I UPOZNAVANJE GLAZBE; B. IZRAŽAVANJE GLAZBOM I UZ GLAZBU; C. GLAZBA U KONTEKSTU | | |
| TEMA: | SVAKI KRAJ IMA OBIČAJ | | |
| NASTAVNI SADRŽAJ: | PJEVANJE I POKRET: *Ja posijah repu*, hrvatska tradicijska;  SVIRANJE: brojalica *Baba i žaba*; pratnja pjesmi *Ja posijah repu* | | |
| ISHODI: | **OŠ GK A.1.1. Učenik poznaje određeni broj skladbi.**  Poznaje određeni broj kraćih skladbi (cjelovite skladbe, stavci ili ulomci) različitih vrsta glazbe (klasična, tradicijska, popularna, *jazz*i filmska glazba).  **OŠ GK B.1.1. Učenik sudjeluje u zajedničkoj izvedbi glazbe.**  Sudjeluje u zajedničkoj izvedbi glazbe, usklađuje vlastitu izvedbu s izvedbama drugih učenika te vrednuje vlastitu izvedbu, izvedbe drugih i zajedničku izvedbu.  **OŠ GK B.1.2. Učenik pjeva/izvodi pjesme i brojalice.**  Pjeva/izvodi pjesme i brojalice i pritom uvažava glazbeno-izražajne sastavnice (metar/dobe, tempo, visina tona, dinamika).  **OŠ GK B.1.3. Učenik izvodi glazbene igre uz pjevanje, slušanje glazbe i pokret uz glazbu.**  Izvodi glazbene igre uz pjevanje, s tonovima/melodijama /ritmovima, uz slušanje glazbe te prati glazbu pokretom, a pritom opaža i uvažava glazbeno-izražajne sastavnice.  **OŠ GK B.1.4. Učenik stvara/improvizira melodijske i ritamske cjeline te svira uz pjesme/brojalice koje izvodi.**  Stvara/improvizira melodijske i ritamske cjeline pjevanjem, pokretom/plesom, pljeskanjem, lupkanjem, koračanjem i/ili udaraljkama. Svira na udaraljkama ili tjeloglazbom uz pjesme/brojalice koje pjeva/izvodi.  **OŠ GK C.1.1. Učenik na osnovu slušanja glazbe i aktivnog muziciranja prepoznaje različite uloge glazbe.**  Na osnovu slušanja glazbe i aktivnog muziciranja prepoznaje različite uloge glazbe (svečana glazba, glazba za ples i sl.). | | |

|  |  |
| --- | --- |
| NASTAVNE SITUACIJE | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **I. SVAKI KRAJ IMA RAZLIČITI OBIČAJ**  **Opis aktivnosti**  JE LI TEBI VAŽNO TKO JE U PRAVU?  POZNAJEŠ LI NEKE OBIČAJE SVOGA KRAJA?    Ljudi koriste glazbu kao simbol i oznaku vlastitih vrijednosti, stavova i samopoimanja. Kako bismo učenicima ukazali na ispravne vrijednosti u životu, raspravite o tekstu pjesme tj. pitanju tko je tu u pravu. Treba li otpustiti potrebu da smo uvijek u pravu i da uvijek imamo posljednju riječ? Slažu li se uvijek s razmišljanjima ostalih prijatelja iz razreda? Je li teško prihvatiti mišljenje s kojim se ne slažeš?  Povezanost učenika s baštinom daleko je izraženija u ruralnim dijelovima nego u urbanim. Sve je slabija prisutnost tradicije u svakodnevnome životu naših učenika. Ubrzano odumiranje važnih elemenata tradicijske kulture i njihov djelomični nestanak iz svakodnevne prakse i samoga života učenika, trebali bi nas potaknuti da razgovaramo s učenicima o lokalnoj tradiciji i o tome kako je sačuvati.  Učiteljica/učitelj pitanjima usmjerava razgovor: Kako čuvate tradiciju svojega kraja? Smatrate li je važnim dijelom svojega života? Kakav je vaš odnos prema folkloru i tradiciji? U kojoj mjeri nam je on potreban? Postoje li običaji koje njeguje vaša obitelj? | **OŠ HJ** - A. 1. 1; A.1.5; A.1.6; B.1.2.  **PID OŠ**  - A. 1. 3; C.1.1.  **UKU** - A. 1. 2; A. 1. 4; B. 1.1: B. 1. 4; C. 1. 2; C. 1. 3.  **OSR** - A. 1. 2; A. 1. 3; A. 1. 4.  **GOO** - A. 1. 1; C. 1. 1; B. 1. 1;  **ODR** - A. 1. 1; A. 1. 2; C. 1. 2.  **IKT** - A. 1. 3; A. 1. 2. |
| **II. JESAM LI U PRAVU?**  **Opis aktivnosti**  Pjesmu učenici usvajaju po sluhu tehnikom oponašanja. Učenje teksta i melodije pjesme *Ja posijah repu* učenici prate sviranjem doba štapićima, koračanjem ili tjeloglazbom. Osim predloženih kitica teksta, moguće su i druge, stoga treba upozoriti učenike da postoji mogućnost još nekih kitica koje narod pjeva ovisno o situacijama u kojima se nalaze. U različitim krajevima pjevaju se i različiti tekstovi.  JA POSIJAH REPU  JA POSIJAH REPU, REPU, ŽENA VELI MAK! X2  HEJ-HAJ, ŽENO MOJA, NEKA BUDE VOLJA TVOJA,  HEJ-HAJ, TIKI-TAK, NEK’ IZ REPE BUDE MAK!  JA ULOVIH RIBU, RIBU, ŽENA VELI RAK! X2  HEJ-HAJ, ŽENO MOJA, NEKA BUDE VOLJA TVOJA,  HEJ-HAJ, TIKI-TAK, NEK’ OD RIBE BUDE RAK!  KUPIO SAM BUNDU, BUNDU, ŽENA VELI FRAK! X2  HEJ-HAJ, ŽENO MOJA, NEKA BUDE VOLJA TVOJA,  HEJ-HAJ, TIKI-TAK, NEK’ OD BUNDE BUDE FRAK!  SIJALO JE SUNCE, SUNCE, ŽENA VELI MRAK! X2  HEJ-HAJ, ŽENO MOJA, NEKA BUDE VOLJA TVOJA,  HEJ-HAJ, TIKI-TAK, NEK’ OD SUNCA BUDE MRAK! |
| **III. BROJALICA NEMA MIRA, VOLI KAD JE DIJETE SVIRA**  **Opis aktivnosti**  Osim predložene ritamske pratnje šuškalicama, jedna skupina neka svira samo teške dobe brojalice štapićima kao što je navedeno u prilogu. Zamijenite uloge.    BILA JEDNOM JEDNA BABA,    A U BABI JEDNA ŽABA,    A U ŽABI JEDNA ČETKA,    HAJ’MO ISPOČETKA. |  |