|  |  |  |  |
| --- | --- | --- | --- |
| IME I PREZIME: | | RAZRED: | REDNI BROJ SATA: |
| PREDMETNO PODRUČJE: | GLAZBENA KULTURA | | |
| DOMENA: | A. SLUŠANJE I UPOZNAVANJE GLAZBE; B. IZRAŽAVANJE GLAZBOM I UZ GLAZBU; C. GLAZBA U KONTEKSTU | | |
| TEMA: | SVAKO SLOVO NEŠTO NOVO! | | |
| NASTAVNI SADRŽAJ: | PJEVANJE I POKRET: *Združena slova*  SLUŠANJE: *Le Piccadilly* | | |
| ISHODI: | **OŠ GK A.1.2. Učenik temeljem slušanja razlikuje pojedine glazbeno-izražajne sastavnice.**  Temeljem slušanja razlikuje pojedine glazbeno-izražajne sastavnice:  – metar/dobe  – tempo  – visina tona  – dinamika  – boja/izvođači.  **OŠ GK B.1.1. Učenik sudjeluje u zajedničkoj izvedbi glazbe.**  Sudjeluje u zajedničkoj izvedbi glazbe, usklađuje vlastitu izvedbu s izvedbama drugih učenika te vrednuje vlastitu izvedbu, izvedbe drugih i zajedničku izvedbu.  **OŠ GK B.1.2. Učenik pjeva/izvodi pjesme i brojalice.**  Pjeva/izvodi pjesme i brojalice i pritom uvažava glazbeno-izražajne sastavnice (metar/dobe, tempo, visina tona, dinamika).  **OŠ GK C.1.1. Učenik na osnovu slušanja glazbe i aktivnog muziciranja prepoznaje različite uloge glazbe.**  Na osnovu slušanja glazbe i aktivnog muziciranja prepoznaje različite uloge glazbe (svečana glazba, glazba za ples i sl.). | | |

|  |  |
| --- | --- |
| NASTAVNE SITUACIJE | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **I. SVIRATI JE LAKO KADA SU UZ TEBE PRIJATELJI**  **Opis aktivnosti**  Učenici se prisjećaju pjesme *Združena slova* koju su naučili prošli sat. Sviraju uz pjevanje, glazbalima i tjeloglazbom. Pravilnim izborom glazbala ostvarit će se punoća boje i ugođaja. Svi učenici pjevaju pjesmu, a zvuk glazbala se nadograđuje svakom novom kiticom. Učenike se može podijeliti u četiri skupine. Prva skupina svira naizmjenično tapšanjem koljena uz pjevanje prve kitice. Pridružuje im se druga skupina u drugoj kitici pljeskanjem rukom po gornjem djelu dlana. Treća skupina se pridružuje prvoj i drugoj skupini u trećoj kitici pucketanjem prstima. Pridružuje im se i četvrta skupina te svira štapiće, dok u petoj kitici svi zajedno sviraju i kreću se po razredu uz pjevanje pjesme. | **OŠ HJ** - A. 1. 1; A. 1. 7; B. 1. 1; C. 1. 1.  **PID OŠ**  - A. 1. 3; B.1.3.  **UKU** - A. 1. 2; A. 1. 4; B. 1. 1; B. 1. 4; C. 1. 2; C. 1. 3;  D. 1. 2.  **OSR** - A. 1. 2; A. 1. 3; A. 1. 4.  **GOO** - A. 1. 1; C. 1. 1; C. 1. 3.  **ODR** - A. 1. 1; C. 1. 2.  **IKT** - A. 1. 3; A. 1. 2. |
| **II. ZVUK KOJI NAS OKRUŽUJE**  **Opis aktivnosti**  ERIK SATIE: LE PICCADILLY  OPIŠI ZVUK I IZGLED KLASIČNE GITARE.  Slušanje skladbe Erika Satiea *Le Piccadilly*. Učiteljica/učitelj pita učenike poznaju li glazbalo koje izvodi skladbu. Kada dođu do zaključka da se radi o klasičnoj gitari, svojim riječima opisuju njen zvuk. Pomoći im se može tako da im se sugeriraju neke riječi ili postavljaju pitanja: Možete li zvuk gitare opisati kao nježan, mekan, umiljat, svijetao i sl. Klasična gitara je napravljena od nekoliko vrsti drveta, ovisno radi li se o korpusu ili vratu gitare. Gornja ploha je najtanja. Klasična gitara ima šest žica. Najviša je ujedno i najtanja žica. Svako će dijete drugačije doživjeti zvuk ovoga glazbala, ovisno o dosadašnjem iskustvu sa slušanjem. U tome ih treba podržati.  Učiteljica/učitelj pita učenike jesu li čuli zvuk gitare te gdje su ga čuli. (Prisjećaju se svoga prvog susreta s gitarom, bilo na ulici, obiteljskim okupljanjima ili školi.)  USPOREDI GITARU I VIOLINU.  Učiteljica/učitelj potiče prisjećanje učenika na skladbu Antonija Vivaldija na kojoj su upoznali violinu. Razgovaraju o sličnostima i razlikama obaju glazbala. Osim violine sličnosti i razlike mogu se uočavati na glasoviru ili glazbalima školskog instrumentarija. Najvažnije je da učiteljica/učitelj učenike zvučno i fotografijom podsjeti na dosadašnje iskustvo. |
| **III. RASPITAJ SE ŠTO JE NOVOGA U GRADU**  **Opis aktivnosti**  ZAMISLITE DA SE NALAZITE NA VELIKOM TRGU.  PROŠEĆITE, GLUMITE I RASPLEŠITE SE UZ ZVUKE GLAZBE.  KOGA STE SVE SUSRELI?  KAKO STE SE PROVELI U ŠETNJI?  Neka učenici, dok slušaju skladbu, zamisle da se nalaze na velikom trgu. Može im sugerirati trg u njihovom mjestu ili neki drugi javni prostor. Djeca šeću po trgu iz neke uloge - mogu biti starci, djeca, menadžeri, dimnjačari, lopovi, životinje, voditi psa, svirati na cesti i sl. Neka se međusobno pozdravljaju, komentiraju i vesele susretu, ali sve bez razgovora, samo pantomimom. Dopušteno je gestikulirati i kretati se bez međusobnog razgovora, kako se ne bi ometao tijek glazbe. Budući da je skladba vesela i dočarava gradsku vrevu, u ovom slučaju Piccadilly trga u Londonu, mašti je sve dozvoljeno.  Kada je skladba gotova, učiteljica/učitelj potiče razgovor o tome tko je najbolje odigrao ulogu, tko im se najviše svidio te tko je bio najoriginalniji i čija je pantomimska izvedba bila posebno uočena. Ovakvom aktivnošću, kod učenika se razviti kreativni izraz koji se temelji na istraživanju i zamišljanju. |  |