|  |  |  |  |
| --- | --- | --- | --- |
| IME I PREZIME: | | RAZRED: | REDNI BROJ SATA: |
| PREDMETNO PODRUČJE: | GLAZBENA KULTURA | | |
| DOMENA: | A. SLUŠANJE I UPOZNAVANJE GLAZBE; B. IZRAŽAVANJE GLAZBOM I UZ GLAZBU; C. GLAZBA U KONTEKSTU | | |
| TEMA: | NA KRAJU SMO PRIČE | | |
| NASTAVNI SADRŽAJ: | PJEVANJE: *Duboko je more*  SLUŠANJE: *Lijepa naša Hrvatska* | | |
| ISHODI: | **OŠ GK A.1.1. Učenik poznaje određeni broj skladbi.**  Poznaje određeni broj kraćih skladbi (cjelovite skladbe, stavci ili ulomci) različitih vrsta glazbe (klasična, tradicijska, popularna, *jazz*i filmska glazba).  **OŠ GK B.1.1. Učenik sudjeluje u zajedničkoj izvedbi glazbe.**  Sudjeluje u zajedničkoj izvedbi glazbe, usklađuje vlastitu izvedbu s izvedbama drugih učenika te vrednuje vlastitu izvedbu, izvedbe drugih i zajedničku izvedbu.  **OŠ GK B.1.2. Učenik pjeva/izvodi pjesme i brojalice.**  Pjeva/izvodi pjesme i brojalice i pritom uvažava glazbeno-izražajne sastavnice (metar/dobe, tempo, visina tona, dinamika).  **OŠ GK C.1.1. Učenik na osnovu slušanja glazbe i aktivnog muziciranja prepoznaje različite uloge glazbe.**  Na osnovu slušanja glazbe i aktivnog muziciranja prepoznaje različite uloge glazbe (svečana glazba, glazba za ples i sl.). | | |

|  |  |
| --- | --- |
| NASTAVNE SITUACIJE | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **I. MOJ DOPRINOS PLANETU ZEMLJI**  **Opis aktivnosti**  ZAŠTO SE TREBA BRINUTI ZA ČISTOĆU PLANETA ZEMLJE?  Učenici su podijeljeni u četveročlane skupine.  I - Na komad praznoga papira učenici odgovaraju na postavljeno pitanje (Zašto se treba brinuti za čistoću planeta zemlje?).  II - Kada su učenici gotovi s odgovorima, papir na koji su svi zajednički odgovarali trebaju proslijediti skupini do njih.  III - Kada svi učine isto, skupine koje su dobile papir odabiru jednog predstavnika koji na glas čita odgovore.  IV - Kada su svi odgovori pročitani, papir se prosljeđuje dalje sljedećoj skupini koja na njega piše svoje eko-poruke  V - Papir se prosljeđuje dalje, a predstavnik skupine koja ga je dobila čita poruke.  VI - Papir se prosljeđuje dalje. Učenici s papira odabiru samo jednu poruku, koja im je najbolja a predstavnik je čita na glas.  VII - Učenici glasaju dizanjem ruke za najbolju eko-poruku.  KOJA JE TVOJA EKO PORUKA? | **OŠ HJ** - A. 1. 1; A. 1. 2; A. 1. 4;  A. 1. 5; B. 1. 1.  **PID OŠ**  - A. 1. 1; A. 1. 3; B. 1. 1; C. 1. 2; D. 1. 1.  **UKU** - A. 1. 2; A. 1. 4; B. 1. 1:  B. 1. 4; C. 1. 2; C. 1. 3; D.1.2.  **OSR** - A. 1. 2; A. 1. 3; A. 1. 4.  **GOO** - A. 1. 1; A. 1. 2.  **ODR** - A. 1. 1; C. 1. 2.  **IKT** - A. 1. 3; A. 1. 2. |
| **II. LIJEPA NAŠA HRVATSKA**  **Opis aktivnosti**  ĐELO JUSIĆ LIJEPA NAŠA HRVATSKA  Učiteljica/učitelj učenike pita tko pjeva pjesmu te zaključuju da se radi o dječjem zboru. Učenici mogu zapjevati pjesmu uz snimku.  *LIJEPA NAŠA HRVATSKA*  LIJEPA NAŠA HRVATSKA, HRVATSKA, HRVATSKA I OBALA JADRANSKA, JADRANSKA. LIJEPA GORJA ZAGORSKA, POLJA SLAVONSKA, I JEZERA PLITVIČKA, PLITVIČKA.  LIJEPA NAŠA HRVATSKA, CVJETNA HRVATSKA, I OBALA JADRANSKA, JADRANSKA. I ČISTO PLAVO MORE, S VIŠE CVIJEĆA MANJE SMEĆA.  Pa, ra, pa, pa, pa...  LIJEPA NAŠA HRVATSKA, HRVATSKA, HRVATSKA I OBALA JADRANSKA, JADRANSKA I ČISTO PLAVO MORE S VIŠE CVIJEĆA MANJE SMEĆA |
| **III. ZAŠTO JE MORE PLAVO?**  **Opis aktivnosti**  *Duboko je more* je hrvatska tradicijska pjesma. Učiteljica/učitelj se s učenicima prisjeća svih tradicijskih pjesama koje su učili ove školske godine kao i krajeva iz kojih dolaze. Može se i ponoviti neka tradicijska pjesma, a kraj iz kojeg dolazi pronaći na karti ili razgovarati s učenicima ukoliko je netko od njih u tom kraju već bio. Recite im kako pjesma *Duboko je more* dolazi iz Dalmacije. Ako su neki učenici bili ili žive u Dalmaciji, neka opišu kraj i dojam koji na njih ostavlja glazba toga kraja.  Stolice se slože jedna iza druge. Učenici neka sjednu obrnuto od uobičajenog sjedenja, kao da grle naslon. Stolice su stilizirani brod na kojem sjede i veslaju kao da su na galiji. Svaki zaveslaj, koji može biti i sa štapićima, po jedan u svakoj ruci, neka bude jedna doba pjesme. Učenik koji sjedi na početku može reći kuda plove i što će sve tamo vidjeti. Cilj igre je da se prisjete nekih dalmatinskih otoka ili mjesta u kojima se i ova pjesma pjeva. Kormilara se uvijek s novom pričom može mijenjati nakon svake kitice ili nakon otpjevane pjesme.  ***DUBOKO JE MORE***  DUBOKO JE MORE NE VIDIŠ MU KRAJA,  TAMO U DALJINI SA NEBOM SE SPAJA.  U DUBINI NJEG’VOJ STO SE ČUDA KRIJE,  GALEBOVA JATO NAD NJIME SE VIJE.  PO NJEM BIJELA LAĐ U DALJINU PLOVI,  NA NJOJ SU MORNARI HRABRI SOKOLOVI. |  |