|  |  |  |  |
| --- | --- | --- | --- |
| IME I PREZIME: | | RAZRED: | REDNI BROJ SATA: |
| PREDMETNO PODRUČJE: | GLAZBENA KULTURA | | |
| DOMENA: | A. SLUŠANJE I UPOZNAVANJE GLAZBE; B. IZRAŽAVANJE GLAZBOM I UZ GLAZBU; C. GLAZBA U KONTEKSTU | | |
| TEMA: | SVAKI KRAJ IMA OBIČAJ | | |
| NASTAVNI SADRŽAJ: | PJEVANJE I POKRET: pjesma *Ja posijah repu*  SLUŠANJE: *Ljubav se ne trži* | | |
| ISHODI: | **OŠ GK A.1.2. Učenik temeljem slušanja razlikuje pojedine glazbeno-izražajne sastavnice.**  Temeljem slušanja razlikuje pojedine glazbeno-izražajne sastavnice:  – metar/dobe  – tempo  – visina tona  – dinamika  – boja/izvođači.  **OŠ GK B.1.1. Učenik sudjeluje u zajedničkoj izvedbi glazbe.**  Sudjeluje u zajedničkoj izvedbi glazbe, usklađuje vlastitu izvedbu s izvedbama drugih učenika te vrednuje vlastitu izvedbu, izvedbe drugih i zajedničku izvedbu.  **OŠ GK B.1.2. Učenik pjeva/izvodi pjesme i brojalice.**  Pjeva/izvodi pjesme i brojalice i pritom uvažava glazbeno-izražajne sastavnice (metar/dobe, tempo, visina tona, dinamika).  **OŠ GK B.1.3. Učenik izvodi glazbene igre uz pjevanje, slušanje glazbe i pokret uz glazbu.**  Izvodi glazbene igre uz pjevanje, s tonovima/melodijama /ritmovima, uz slušanje glazbe te prati glazbu pokretom, a pritom opaža i uvažava glazbeno-izražajne sastavnice.  **OŠ GK C.1.1. Učenik na osnovu slušanja glazbe i aktivnog muziciranja prepoznaje različite uloge glazbe.**  Na osnovu slušanja glazbe i aktivnog muziciranja prepoznaje različite uloge glazbe (svečana glazba, glazba za ples i sl.). | | |

|  |  |
| --- | --- |
| NASTAVNE SITUACIJE | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **I. PLES JE PJESMA MOGA SRCA**  **Opis aktivnosti**  Tradicijske pjesme pjevaju se u svim krajevima Hrvatske, a uz njih se često i pleše. Pjevanje pjesme *Ja posijah repu*, koju su učenici naučili na prethodnome satu, obogaćuje se stiliziranim pokretom. Učenici su podijeljeni u parove. Parovi stoje jedan nasuprot drugoga.  Na stih:  JA POSIJAH REPU, REPU, ŽENA VELI MAK! X2  Stoje na mjestu i poskakuju na mjestu (na prstima) ne odvajajući se od poda samo se lagano poskakujući u tijelu gore dolje.  Na stihove:  HEJ-HAJ, ŽENO MOJA, NEKA BUDE VOLJA TVOJA,  HEJ-HAJ, TIKI-TAK, NEK’ IZ REPE BUDE MAK!  Jedan drugome prijete prstom nasuprotnim rukama. Kod ponavljanja neka se uhvate ispod ruke i plešu na mjestu u krug vrteći se oko svoje osi.  Jednaka plesna figura se ponavlja u svakoj kitici. | **OŠ HJ** - A. 1. 1; A. 1. 5; A. 1. 6;  B. 1. 2.  **PID OŠ**  - A. 1. 3; C. 1 . 1.  **UKU** - A. 1. 2; A. 1. 4; B. 1. 1:  B. 1. 4; C. 1. 2; C. 1. 3; D. 1. 2.  **OSR** - A. 1. 2; A. 1. 3; A. 1. 4.  **GOO** - A. 1. 1; C. 1. 1; B. 1. 1;  C. 1. 2.  **ODR** - A. 1. 1; A. 1. 2; C. 1. 2.  **IKT** - A. 1. 3; A. 1. 2. |
| **II. BROJALICA MALA, DJECU RAZIGRALA**  **Opis aktivnosti**  Ponavljanje brojalice *Bila jednom jedna baba*. Budući da su učenici dovoljno sigurni u tekst i ritam brojalice, neka je izvedu i u kanonu. Učenici su podijeljeni u četiri skupine. Svaka nova skupina uključuje se u izvedbu brojalice kada je prethodna u novom redu teksta tj. nakon četiri dobe. |
| **III. POSKOČI U KOLU**  **Opis aktivnosti**  LJUBAV SE NE TRŽI, HRVATSKA TRADICIJSKA  UZ DIJELOVE KOJE SVIRA ORKESTAR PLEŠITE, A UZ DIJELOVE U KOJIMA SE PJEVA KORAČAJTE.  OVO JE HRVATSKA TRADICIJSKA PJESMA. ZNATE LI NEKU KOJA SE PJEVA U VAŠEM ZAVIČAJU?  KOJA TRADICIJSKA GLAZBALA PREPOZNAJETE?  *Ljubav se ne trži* hrvatska je tradicijska pjesma iz Međimurja. Prije slušanja učiteljica/učitelj s učenicima razgovara o tekstu pjesme ili im prevodi tekst kako bi ga bolje razumjeli.  Ljubav se ne trži niti ne kupuje,  K'o ljubiti ne zna, nek' se ne hapljuje.  Ako nam je ljubav iskrena i prava,  Z srca ju ne spere Mura niti Drava.  Ljubav se ne trži niti ne kupuje,  K'o ljubiti ne zna, nek' se ne hapljuje.  **Prijevod:**  Ljubav se ne prodaje niti ne kupuje,  tko ne zna voljeti, neka ni ne započinje.  Ako nam je ljubav iskrena i prava,  sa srca ju ne mogu isprati ni Mura ni Drava.  Ljubav se ne prodaje niti ne kupuje,  tko ne zna voljeti, neka ni ne započinje.  Uz ovu tradicijsku pjesmu učenici mogu i plesati. Neka se svi učenici uhvate za ruke u otvoreno kolo. Učiteljica/učitelj predvodi kolo i šeće razredom. Učenicima govori neka se čvrsto drže se za ruke. Šeću polako, korakom, sve dok je tekst pjesme pjevan. Na instrumentalnim dijelovima pjesme, uhvate se za ruke i formiraju zatvoreno kolo u kojem će se okretati sve do novog pjevanog dijela s tekstom koji je ujedno i osjetno sporiji od pjevanih dijelova. Na ovaj način će se naglasiti kontrast između dva dijela i jasno odvojiti spori od brzog dijela pjesme, tj. A od B dijela. Učiteljica/učitelj pita učenike koji su dijelovi pjesme sporiji, a koji brži.  Razgovor o izboru glazbala: Izvodi li skladbu jedan ili više svirača? Zaključuju kako skladbu izvodi više svirača, među kojima bi učenici trebali prepoznati trubu.  Razgovor o tradicijskim glazbalima koje učenici poznaju. Na fotografiji u udžbeniku nalazi se tamburaški sastav - uspoređuju tambure s gitarom, pronalaze sličnosti ili razlike. |  |