|  |  |  |  |
| --- | --- | --- | --- |
| IME I PREZIME: | | RAZRED: | REDNI BROJ SATA: |
| PREDMETNO PODRUČJE: | GLAZBENA KULTURA | | |
| DOMENA: | A. SLUŠANJE I UPOZNAVANJE GLAZBE; B. IZRAŽAVANJE GLAZBOM I UZ GLAZBU; C. GLAZBA U KONTEKSTU | | |
| TEMA: | I KOD KUĆE I U ŠKOLI, DJECU SE ČUVA, UČI, VOLI | | |
| NASTAVNI SADRŽAJ: | PJEVANJE I POKRET, pjesma HIMNA PRVOŠKOLACA, slušanje skladbe PET&MET | | |
| ISHODI: | **OŠ GK A.1.1. Učenik poznaje određeni broj skladbi.**  Poznaje određeni broj kraćih skladbi (cjelovite skladbe, stavci ili ulomci) različitih vrsta glazbe (klasična, tradicijska, popularna, *jazz*i filmska glazba).  **OŠ GK B.1.1. Učenik sudjeluje u zajedničkoj izvedbi glazbe.**  Sudjeluje u zajedničkoj izvedbi glazbe, usklađuje vlastitu izvedbu s izvedbama drugih učenika te vrednuje vlastitu izvedbu, izvedbe drugih i zajedničku izvedbu.  **OŠ GK B.1.2. Učenik pjeva/izvodi pjesme i brojalice.**  Pjeva/izvodi pjesme i brojalice i pritom uvažava glazbeno-izražajne sastavnice (metar/dobe, tempo, visina tona, dinamika).  **OŠ GK C.1.1. Učenik na osnovu slušanja glazbe i aktivnog muziciranja prepoznaje različite uloge glazbe.**  Na osnovu slušanja glazbe i aktivnog muziciranja prepoznaje različite uloge glazbe (svečana glazba, glazba za ples i sl.). | | |

|  |  |
| --- | --- |
| NASTAVNE SITUACIJE | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **I. ZAPLEŠIMO UZ PRIJATELJE**  **Opis aktivnosti**  Sat počinje skladbom *Pet&Met*. Učenici koračaju razredom u skupinama od kojih svaka ima različit zadatak. Prva skupina pucketa prstima, druga plješće, treća ozvuči prsni koš udaranjem ruku po njemu, četvrta pucketa jezikom, peta tapša podlaktice i sl.  Treba paziti na ujednačeni korak svih učenika u razredu.  KOJI BISTE NASLOV DALI OVOJ SKLADBI?  Vođenim razgovorom učiteljica/učitelj saznaje koji su omiljeni naslovi priča ili pjesma učenika: Što mislite zašto priča ili pjesma ima naslov? Što možemo saznati iz naslova?  Učenici su podijeljeni u skupine od četvero, a zadatak im je osmisliti naslov skladbi PET&MET, reći ga ili napisati na papir.  SLUŠAJTE SKLADBU I ISPRIČAJTE PRIČU.  Uz osmišljeni naslov skladbe učenici pričaju i priču tako da se unutar skupine međusobno nadopunjuju. | **OŠ HJ** - A. 1. 1.; A. 1. 5; B. 1. 1.  **PID OŠ**  - A. 1. 3; C. 1. 1.  **UKU** - A. 1. 2; A. 1. 4; B. 1. 1: B. 1. 4.; C. 1. 2; C. 1. 3.  **OSR** – A. 1. 2; A. 1. 3; A. 1. 4.  **GOO** - A. 1. 1; C. 1. 1.  **ODR** - A. 1. 1; C. 1. 2.  **IKT** - A. 1. 1; A. 1. 2; B. 1. 3; D. 1. 1. |
| **II. PJEVAJMO *HIMNU PRVOŠKOLACA***  **Opis aktivnosti**  Povezivanje uz glazbeni sadržaj, pjesma *Himna prvoškolaca*, Stjepana Mikeca.  U postupku učenja pjesme najbolje je da učiteljica/učitelj otpjeva pjesmu uz matricu ili karaoke, ovisno o tehničkoj opremljenosti razreda. Učenici pjesmu ponavljaju za učiteljicom/učiteljem također uz matricu ili karaoke. Pjesma se uči po sluhu, metodom ponavljanja duljih fraza kako cjepkanjem na manje fraze ne bi izgubila na umjetničkoj vrijednosti i cjelini. Nakon usvajanja prve kitice, pjevaju drugu, te, naposljetku, pjesmu pjevaju u cijelosti. Učenici ponavljaju izvedbu pjesme uz pljeskanje, tapšanje koljena i pokret.  **HIMNA PRVOŠKOLACA**  **̌** ZDRAVO MAME, TATE, TETE,  **̌** ZDRAVO, ZDRAVO, ZDRAVO.  **̌** ZDRAVO ČITAV VELIK SVIJETE,  **̌** ZDRAVO, ZDRAVO, ZDRAVO.  **̌** ZDRAVO MAME, TATE, TETE,  **̌** POSTALI SMO ĐACI,  **̌** DJEVOJČICE, DJEČACI,  **̌** ZDRAVO, ZDRAVO. |
| **III. JESMO LI DOBRA PUBLIKA?**  **Opis aktivnosti**  Učenici glume situaciju u kojoj jedna skupina predstavlja učenike koji pjevaju, a druga roditelje koji su došli na priredbu i slušaju. Osim roditelja, tu se mogu naći i susjedi, drugi učitelji ili ljudi koje bi djeca rado vidjela u publici. Na taj se način saznaje o njihovom svijetu i teškoćama s kojima se susreću u daljoj ili bližoj okolini. Razgovor se zatim usmjerava o lijepom ponašanju za vrijeme školske priredbe, koncerta ili odlaska u kazalište.  Grupe zamjenjuju uloge. |