|  |  |  |  |
| --- | --- | --- | --- |
| IME I PREZIME: | | RAZRED: | REDNI BROJ SATA: |
| PREDMETNO PODRUČJE: | GLAZBENA KULTURA | | |
| DOMENA: | A. SLUŠANJE I UPOZNAVANJE GLAZBE; B. IZRAŽAVANJE GLAZBOM I UZ GLAZBU | | |
| TEMA: | JESTE LI IKADA POKISNULI? | | |
| NASTAVNI SADRŽAJ: | PJEVANJE I POKRET, pjesma KIŠICA, slušanje | | |
| ISHODI: | **OŠ GK A.1.1. Učenik poznaje određeni broj skladbi.**  Poznaje određeni broj kraćih skladbi (cjelovite skladbe, stavci ili ulomci) različitih vrsta glazbe (klasična, tradicijska, popularna, *jazz*i filmska glazba).  **OŠ GK B.1.1. Učenik sudjeluje u zajedničkoj izvedbi glazbe.**  Sudjeluje u zajedničkoj izvedbi glazbe, usklađuje vlastitu izvedbu s izvedbama drugih učenika te vrednuje vlastitu izvedbu, izvedbe drugih i zajedničku izvedbu.  **OŠ GK B.1.2. Učenik pjeva/izvodi pjesme i brojalice.**  Pjeva/izvodi pjesme i brojalice i pritom uvažava glazbeno-izražajne sastavnice (metar/dobe, tempo, visina tona, dinamika). | | |

|  |  |
| --- | --- |
| NASTAVNE SITUACIJE | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **I. NAJTIŠE I NAJGLASNIJE**  **Opis aktivnosti**  Učiteljica/učitelj dijeli učenike u četiri jednako brojne skupine i daje im upute za improvizaciju glazbalima. Svaka skupina treba dočarati po jednu predloženu ilustraciju. Pri izvedbi potrebno je paziti na postupnost glasnoće. Prva bi skupina (prva ilustracija) trebala izvoditi zvuk najtiše, dok bi sve ostale trebale biti postupno glasnije, onako kako se dodaju glazbala s predložene partiture iznad kitica. Neka prvo izvode zvuk kiše onako kako su ilustracije poredane, od najtišeg prema najglasnijem, kako bi osvijestili postupno nijansiranje. Kada su usvojili da svaka kitica zvuči sve glasnije i glasnije dodajući po jedno glazbalo, neka istu vježbu učine i napreskokce. Neka pokušaju zadržati glasnoću izvedbe svake skupine ponaosob. Ovakvom vježbom će učenici biti senzibilizirani za glasnoću zvuka i njegovo pamćenje. | **OŠ HJ** - A. 1. 1; A. 1. 2; A. 1. 5;  **PID OŠ**  - A. 1. 3.  **UKU** - A. 1. 2; A. 1. 4; B. 1.1; B. 1. 4; C. 1. 2; C. 1. 3.  **OSR** - A. 1. 2; A. 1. 3; A. 1. 4.  **GOO** - A. 1. 1; C. 1. 1; C. 1. 3.  **ODR** - A. 1. 1; C. 1. 2.  **IKT** - A. 1. 1; A. 1. 2; B. 1. 3; D. 1. 1. |
| **II. PJEVAJMO PJESMU KIŠICA**  **Opis aktivnosti**  Pjesmu *Kišica,* učenici usvajaju po sluhu tehnikom oponašanja učiteljice/učitelja. Kada su usvojili riječi i melodiju pjesme, učenici izvedbu mogu obogatiti zvukovnim bojama glazbala predloženih u udžbeniku ili dostupnih glazbala Orffovog instrumentarija. Od početka do kraja pjesme, kako je predloženo, postupno se uključuje sve veći broj glazbala kao pratnja pjesmi. Kako se u pjesmi razvija priča i pogoršava vrijeme, tako se sve više učenika svojim glazbalima uključuje u izvedbu i time nagovještava sve lošije vrijeme.    KIŠICA NA ZEMLJU PADA  KAPI LOVIT´ JA BIH RADA,  AL´ MI BJEŽE NA SVE STRANE,  VEĆ SU NOGE ZAPRLJANE.  TUČA PADAT´ POČINJE,  TKO JE VANI, SKRIVA SE  MIŠO TRČISKOK NA SKOK,  PLJUS,U LOKVI MU JE NOS.  KIŠA LIJEVA, SVE JE MOKRO,  KIŠO, NEMOJ TAKO OŠTRO,  MOKRI SMO VEĆ SKROZ NA SKROZ,  MOKRO LICE, MOKAR NOS.  SAD OLUJA NAMA PRIJETI  STRIJELA NEBOM SVIJETLI, LETI,  KIŠA LIJE,KIŠA CURI,  BRZO KUĆI SVATKO ŽURI. |