|  |  |  |  |
| --- | --- | --- | --- |
| IME I PREZIME: | | RAZRED: | REDNI BROJ SATA: |
| PREDMETNO PODRUČJE: | GLAZBENA KULTURA | | |
| DOMENA: | A. SLUŠANJE I UPOZNAVANJE GLAZBE; B. IZRAŽAVANJE GLAZBOM I UZ GLAZBU; C. GLAZBA U KONTEKSTU | | |
| TEMA: | SVE BOJE PROLJEĆA | | |
| NASTAVNI SADRŽAJ: | PJEVANJE I POKRET: pjesma *Proljeće*  SLUŠANJE: *Valcer cvijeća* | | |
| ISHODI: | **OŠ GK A.1.1. Učenik poznaje određeni broj skladbi.**  Poznaje određeni broj kraćih skladbi (cjelovite skladbe, stavci ili ulomci) različitih vrsta glazbe (klasična, tradicijska, popularna, *jazz*i filmska glazba).  **OŠ GK B.1.1. Učenik sudjeluje u zajedničkoj izvedbi glazbe.**  Sudjeluje u zajedničkoj izvedbi glazbe, usklađuje vlastitu izvedbu s izvedbama drugih učenika te vrednuje vlastitu izvedbu, izvedbe drugih i zajedničku izvedbu.  **OŠ GK B.1.2. Učenik pjeva/izvodi pjesme i brojalice.**  Pjeva/izvodi pjesme i brojalice i pritom uvažava glazbeno-izražajne sastavnice (metar/dobe, tempo, visina tona, dinamika).  **OŠ GK B.1.3. Učenik izvodi glazbene igre uz pjevanje, slušanje glazbe i pokret uz glazbu.**  Izvodi glazbene igre uz pjevanje, s tonovima/melodijama /ritmovima, uz slušanje glazbe te prati glazbu pokretom, a pritom opaža i uvažava glazbeno-izražajne sastavnice.  **OŠ GK C.1.1. Učenik na osnovu slušanja glazbe i aktivnog muziciranja prepoznaje različite uloge glazbe.**  Na osnovu slušanja glazbe i aktivnog muziciranja prepoznaje različite uloge glazbe (svečana glazba, glazba za ples i sl.).  **OŠ GK A.1.2. Učenik temeljem slušanja razlikuje pojedine glazbeno-izražajne sastavnice.**  Temeljem slušanja razlikuje pojedine glazbeno-izražajne sastavnice:  – metar/dobe  – tempo  – visina tona  – dinamika  – boja/izvođači. | | |

|  |  |
| --- | --- |
| NASTAVNE SITUACIJE | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **I. SVI MIRISI PROLJEĆA**  **Opis aktivnosti**  Razgovor s učenicima o proljeću: Koje vjesnike proljeća poznajete? Gdje provodite prve proljetne sunčane dane?  KORISTITE TROKUTIĆ KAO PRATNJU PJEVANJU.  PROLJEĆE  VISIBABA MALA ZVONITI JE STALA  CIN-CIN-CIN, DON-DON-DON, ČUJTE MALI ZVON! 2X  TRATARATA RATA, JAGLAC TRUBU HVATA  HOJA-HAJ, HOJA-HAJ, ZIMI SAD JE KRAJ. 2X  MALA PTICA ŠEVA, VESELO NAM PJEVA  FIRULI-FIROLU, PROLJEĆE JE TU. 2X  Učenici odgovaraju na pitanje o čemu govori pjesma te ju uče pjevati po sluhu. U postupku učenja pjesme *Proljeće,* učiteljica/učitelj pjeva pjesmu sama/sam uz matricu ili karaoke ovisno o tehničkoj opremljenosti razreda. Kako bi učenici što bolje intonirali te tako točno slijedili melodijsku liniju, pjesmu pjevaju uz glazbenu matricu ponavljajući dulje fraze pjesme za učiteljem. Ako netko od učenika već poznaje i zna pjevati pjesmu, dobro je iskoristiti njegovo znanje. Učiteljica/učitelj upozorava učenike da prirodno otvaraju usta dok pjevaju (kao u govoru) te pazi da ne pribjegnu jakom karikiranom otvaranju usta.  Kada su učenici naučili tekst pjesme, dijele se na tri skupine. Svaku novu kiticu pjesme pjeva druga skupina. Dok jedna skupina pjeva, druge dvije neka sviraju trokutiće. U nedostatku trokutića mogu se koristiti dugački metalni čavli obješeni na končić, njihov je zvuk vrlo sličan zvuku trokutića, a tako će biti dovoljno *glazbala* za sve učenike. | **OŠ HJ** - A. 1. 1; A. 1. 5; A. 1. 6;  **PID OŠ**  - A. 1. 1; A. 1. 3. B. 1. 2.  **OŠ LK** - A. 1. 1.  **UKU** - A. 1. 2; A. 1. 4; B. 1.1: B. 1. 4; C. 1. 2; C. 1. 3; D.1.2.  **OSR** - A. 1. 2; A. 1. 3; A. 1. 4.  **GOO** - A. 1. 1; A. 1. 2; B. 1. 1; C. 1. 1; C. 1. 2.  **ODR** - A. 1. 1; C. 1. 2.  **IKT** - A. 1. 3; A. 1. 2. |
| **II. MALI TEČAJ PLESA**  **Opis aktivnosti**  PETAR ILJIČ ČAJKOVSKI: VALCER CVIJEĆA  KAKVA JE BRZINA IZVOĐENJA SKLADBE – POLAGANA, UMJERENA ILI BRZA?  PODJELITE SE U PAROVE I ZAPLEŠITE VALCER UZ SKLADBU.  Učenici su podijeljeni u parove. Plešu stilizirani valcer držeći se u položaju valcera i krećući se jedan korak desno pa zatim lijevo u stranu. Za vrijeme kretanja udesno ili ulijevo, učiteljica/učitelj može brojati 1-2-3, 1-2-3 kako bi se naglasila trodobnost mjere koja je karakteristična kod valcera. Za vrijeme kretanja desno i lijevo, koraku se može pridružiti i rotacija od 360 stupnjeva. Naravno, ne radi se o pravom valceru već poticaju tj. upoznavanju učenika s trodobnosti valcera. Neka učenici u pokret krenu nakon sola harfe, nakon cca. jedne minute. Na youtube kanalu možete pogledati ulomak *Valcera cvijeća* iz baleta *Orašar*. |
| **III. PLEŠI KAKO SVIRAM**  **Opis aktivnosti**  Glazbena igra*Pleši kako sviram* je aktivnost koja se, osim na ovome satu, može izvoditi uvijek kad se za to ukaže prilika. Učiteljica/učitelj učenicima dijeli glazbala. Učenici stoje u krugu, a jedan učenik, koji je u sredini kruga, pleše i pokretima vodi učenike u sviranju. Naglim ili sporim pokretima, pauzama, visokim ili niskim skokovima, učenike usmjerava u sviranju, a oni, prateći njegove pokrete, oponašaju kretanje odabranim glazbalima ili tjeloglazbom. Ovaj zadatak je vrlo kreativan, nadasve za učenike koji su u sredini i kretnjama pokazuju dinamiku i pokret sviranja.  Potaknite što više učenika da se okušaju u ovome zadatku. |  |