|  |  |  |  |
| --- | --- | --- | --- |
| IME I PREZIME: | | RAZRED: | REDNI BROJ SATA: |
| PREDMETNO PODRUČJE: | GLAZBENA KULTURA | | |
| DOMENA: | A. SLUŠANJE I UPOZNAVANJE GLAZBE; B. IZRAŽAVANJE GLAZBOM I UZ GLAZBU; C. GLAZBA U KONTEKSTU | | |
| TEMA: | I KOD KUĆE I U ŠKOLI, DJECU SE ČUVA, UČI, VOLI | | |
| NASTAVNI SADRŽAJ: | PJEVANJE I POKRET, pjesma JESEN, slušanje ANTONIO VIVALDI: JESEN | | |
| ISHODI: | **OŠ GK A.1.1. Učenik poznaje određeni broj skladbi.**  Poznaje određeni broj kraćih skladbi (cjelovite skladbe, stavci ili ulomci) različitih vrsta glazbe (klasična, tradicijska, popularna, *jazz*i filmska glazba).  **OŠ GK B.1.1. Učenik sudjeluje u zajedničkoj izvedbi glazbe.**  Sudjeluje u zajedničkoj izvedbi glazbe, usklađuje vlastitu izvedbu s izvedbama drugih učenika te vrednuje vlastitu izvedbu, izvedbe drugih i zajedničku izvedbu.  **OŠ GK B.1.2. Učenik pjeva/izvodi pjesme i brojalice.**  Pjeva/izvodi pjesme i brojalice i pritom uvažava glazbeno-izražajne sastavnice (metar/dobe, tempo, visina tona, dinamika).  **OŠ GK C.1.1. Učenik na osnovu slušanja glazbe i aktivnog muziciranja prepoznaje različite uloge glazbe.**  Na osnovu slušanja glazbe i aktivnog muziciranja prepoznaje različite uloge glazbe (svečana glazba, glazba za ples i sl.). | | |

|  |  |
| --- | --- |
| NASTAVNE SITUACIJE | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **I. VOLITE LI JESEN?**  **Opis aktivnosti**  Učiteljica/učitelj s učenicima razgovara o dolasku novoga godišnjeg doba, jeseni, i promjenama koje se događaju u prirodi. Ponavljaju naučeno gradivo prirode i društva te spominju boje i zvukove jeseni.  U postupku učenja pjesme *Jesen* najbolje je da učiteljica/učitelj otpjeva pjesmu sama/sam uz matricu ili karaoke ovisno o tehničkoj opremljenosti razreda. Učenici pjesmu ponavljaju za učiteljicom/učiteljem, također uz matricu ili karaoke. Pjesma se uči po sluhu, metodom ponavljanja duljih fraza kako cjepkanjem na manje fraze ne bi izgubila na umjetničkoj vrijednosti.  JESEN  PTIČICE SU MALE  OTIŠLE NA JUG,  BOJAMA I KISTOM  JESEN IDE SVUD.  SVE JE PUNO BOJA  STABLA,GRANE, LIST.  SVAKU TRAVKU DIRNE  ŽARKI NJEZIN KIST.  Kada su učenici naučili tekst i melodiju pjesme, učiteljica/učitelj im predlaže da joj promijene brzinu izvođenja, a zatim i karakter. Neka je pjevaju puževim korakom, užurbano, uspavano, veselo, nježno, tužno, tiho te prema osobnim prijedlozima. Uz promjenu brzine, pjesmi mijenjaju i karakter. Nakon izvedbe razgovaraju kako je to sve utjecalo na njihov doživljaj pjesme te u kojoj ime se izvedbi pjesma najviše svidjela. Može se organizirati glasovanje i pjesma izvesti još nekoliko puta prema najuspjelijim prijedlozima. | **OŠ HJ** - A. 1. 1; A. 1. 2; A. 1. 5.  **PID OŠ**  - A. 1. 1; A. 1. 3; B. 1.1.  **OŠ LK** - A. 1.1.  **UKU** - A. 1. 2; A. 1.4; B. 1.1: B. 1.4.; C. 1.2; C. 1. 3.  **OSR** - A. 1. 2; A. 1. 3; A. 1. 4.  **GOO** - A. 1. 1; C. 1. 1; C. 1. 3.  **ODR** - A. 1. 1; C. 1. 2.  **IKT** - A. 1. 3; A. 1. 2. |
| **II. ZAŠTO NE BISTE DANAS KISNULI?**  **Opis aktivnosti**  Udarcima nogu o pod, pljeskanjem rukama po različitim dijelovima tijela i pucketanjem prstima mogu se postići različiti ritamski obrasci i zvukovi. Učiteljica/učitelj učenike uči kako vlastitim tijelom proizvoditi što više različitih zvukova. Dijelovi tijela pokriveni odjećom zvuče drugačije od onih koji to nisu. Lice, vrat i podlaktice zvuče reskije od dijelova pokrivenih odjećom. Neka učenici desnu dlan dugim pokretom povuku po stolu ili tijelu te nakon toga lijevom dva puta kratko udare – prvi, dugi pokret je kao vjetar koji šušti, a druga dva kratka, kao kišne kapi koje su pale na krov. Isto se može učiniti s hodanjem i pljeskanjem - jedan dugi teški korak i dva brza, laka i mekana.  Takvi jednostavni ritmovi su motivirajući za dalju obradu pjesme.  Učiteljica/učitelj dijeli učenike u dvije skupine, neka naizmjenično jedna skupina svira tjeloglazbom jedan od predloženih zadataka, a druga obrnuto. Na taj će način obogatiti zvučnu sliku pjesme jeseni. Neka se skupine naizmjenično slušaju i zaključe koja je zvukom bolje dočarala kišni dan, a koja intonativno pjesmu bolje pjevala. Različiti ritamski obrasci doprinijeti će boljoj vizualizaciji i doživljaju pjesme. |
| **III. UHVATI RITAM**  **Opis aktivnosti**  Učiteljica/učitelj daje uputu za igru, nešto slično pokvarenom telefonu, ali s ritamskim zadatkom. Učenici sjede jedan iza drugoga. Učenik, koji počinje igru, po leđima učenika ispred sebe rukama svira jednostavan ritam od maksimalno četiri udarca. Učenik ispred njega ga ponovi tako što ga odsvira na leđima sljedećeg učenika koji sjedi ispred njega. Igra se nastavlja sve dok ritam nije došao do zadnjega koji ga svira štapićima. Treba se utvrditi radi li se o istom ritmu kao s početka igre. |