|  |  |  |  |
| --- | --- | --- | --- |
| IME I PREZIME: | | RAZRED: | REDNI BROJ SATA: |
| PREDMETNO PODRUČJE: | GLAZBENA KULTURA | | |
| DOMENA: | A. SLUŠANJE I UPOZNAVANJE GLAZBE; B. IZRAŽAVANJE GLAZBOM I UZ GLAZBU; C. GLAZBA U KONTEKSTU | | |
| TEMA: | TIKA-TAKA | | |
| NASTAVNI SADRŽAJ: | PJEVANJE I POKRET, pjesma TIKA-TAKA, slušanje STARA URA IGRA POLKU | | |
| ISHODI: | **OŠ GK A.1.1. Učenik poznaje određeni broj skladbi.**  Poznaje određeni broj kraćih skladbi (cjelovite skladbe, stavci ili ulomci) različitih vrsta glazbe (klasična, tradicijska, popularna, *jazz*i filmska glazba).  **OŠ GK B.1.1. Učenik sudjeluje u zajedničkoj izvedbi glazbe.**  Sudjeluje u zajedničkoj izvedbi glazbe, usklađuje vlastitu izvedbu s izvedbama drugih učenika te vrednuje vlastitu izvedbu, izvedbe drugih i zajedničku izvedbu.  **OŠ GK B.1.2. Učenik pjeva/izvodi pjesme i brojalice.**  Pjeva/izvodi pjesme i brojalice i pritom uvažava glazbeno-izražajne sastavnice (metar/dobe, tempo, visina tona, dinamika).  **OŠ GK B.1.3. Učenik izvodi glazbene igre uz pjevanje, slušanje glazbe i pokret uz glazbu.**  Izvodi glazbene igre uz pjevanje, s tonovima/melodijama /ritmovima, uz slušanje glazbe te prati glazbu pokretom, a pritom opaža i uvažava glazbeno-izražajne sastavnice.  **OŠ GK B.1.4. Učenik stvara/improvizira melodijske i ritamske cjeline te svira uz pjesme/brojalice koje izvodi.**  Stvara/improvizira melodijske i ritamske cjeline pjevanjem, pokretom/plesom, pljeskanjem, lupkanjem, koračanjem i/ili udaraljkama. Svira na udaraljkama ili tjeloglazbom uz pjesme/brojalice koje pjeva/izvodi.  **OŠ GK C.1.1. Učenik na osnovu slušanja glazbe i aktivnog muziciranja prepoznaje različite uloge glazbe.**  Na osnovu slušanja glazbe i aktivnog muziciranja prepoznaje različite uloge glazbe (svečana glazba, glazba za ples i sl.). | | |

|  |  |
| --- | --- |
| NASTAVNE SITUACIJE | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **I. NEMOJ TRATITI VRIJEME**  **Opis aktivnosti**  ZAŠTO TREBAŠ SAT?  U uvodnom dijelu sata učiteljica/učitelj s učenicima razgovara o satovima: Zašto su ljudi izumili satove? Imate li sat? Kakvi sve satovi postoje? Nose li ljudi više ručne satove ili im je dovoljan jedan pogled na mobitel da bi znali koliko je sati? Koji sve uređaji u domu imaju sat? | **OŠ HJ** - A. 1. 1; A .1. 2; A.1.5;  B. 1. 4.  **MAT OŠ** - B. 1. 2.  **PID OŠ**  - A. 1.1; A. 1. 2; A. 1. 3; B. 1. 2.  **UKU** - A. 1. 2; A. 1. 4; B. 1.1: B. 1. 4; C. 1. 2; C. 1. 3; D.1.2.  **OSR** -A. 1. 2; A. 1. 3; A. 1. 4  **GOO** - A. 1. 1; C. 1. 1; C. 1. 3.  **ODR** - A. 1. 1; C. 1. 2.  **IKT** - A. 1. 1; A. 1. 2; B. 1. 3; D. 1. 1. |
| **II. PJEVAJMO PJESMU *TIKA-TAKA***  **Opis aktivnosti**  IZVOĐENJE PJESMU UZ PRATNJU GLAZBENIH ŠTAPIĆA.  TIKA-TAKA,TIKA-TAKA  BIM-BAM-BOM,  BIM-BAM-BOM!  KUCA, KUCA MALI SAT, 2X  TIHO PJEVA NJEGOV BAT.  TIKA-TAKA,TIKA-TAKA  BIM-BAM-BOM,  BIM-BAM-BOM!  USTAJ JURA,SVANU DAN, 2X  VEĆ TE PTICE ZOVU VAN.  TIKA-TAKA,TIKA-TAKA  BIM-BAM-BOM, **̌** BIM-BAM-BOM!  JURA OČI OTVORI,  MALI SAT MU PROZBORI  VEĆ SU ĐACI USTALI,  NEMOJ JURA KASNITI.  Učenici pjesmu uče uz sviranje štapićima. Učiteljica/učitelj učenicima napominje kako su oni sada vrlo kvalitetni satovi, koji uvijek točno pokazuju vrijeme te kako je važno da tijek sviranja ne bude prekinut i da se trebaju međusobno slušati kako bi zvučali skladno. Nakon što su usvojili pjevanje uz adekvatnu pratnju štapićima, učenici se dijele ih u dvije skupine. Skupine sjede jedna nasuprot druge i tako pjevaju pjesmu.  Prva skupina svira štapiće samo na tekstTIKA-TAKA, TIKA-TAKA  Druga skupina svira štapiće samo na tekst BIM-BAM-BOM, BIM-BAM-BOM!  Kako bi učenicima pjesma bila zanimljivija, ime Jura iz pjesme može se zamijeniti bilo kojim drugim dvosložnim imenom djeteta iz razreda.  ODABERITE JEDNOGA MEĐU VAMA KOJI ĆE ŠTAPIĆIMA OPONAŠATI OTKUCAJE SATA.  KOLIKO PUTA UDARI ŠTAPIĆIMA, TOLIKO JE SATI. PONOVITE ZA NJIM. MIJENJAJTE ULOGE.  Ovakvim zadatkom učenici će postupno osvještavati metar i ritam bez navođenja stručnih naziva. Učenik koji oponaša otkucaje sata može to raditi simetrično ili kao da je sat pokvaren, te uz različite ritamske strukture. Neka svaki učenik ima priliku zadati štapićima određenu strukturu, a ostali učenici neka je ponove za njim. |
| **III. BROJALICA ŽIVI U IGRI**  **Opis aktivnosti**  SVIRAJTE UZ BROJALICU.  PRVA SKUPINA NEKA SVIRA ŠTAPIĆE, A DRUGA ŠUŠKALICE. ZAMIJENITE ULOGE.  Kada su učenici usvojili sviranje prema zadatku iz udžbenika, predlaže im se još nekoliko kako bi vježbali različite ritmove. Brojalicu sviraju i izgovaraju najprije sporo, a svakim novim izvođenjem sve brže.  Učenici koji su spretniji u ritamskim zadatcima, osim ravnomjernog sviranja svake dobe, neka na drugu ili prvu dobu sviraju dva udarca, kao u prilogu. Radi punoće zvučne slike, jedna skupina neka svira prema partituri iz udžbenika dok druga svira partiture predložene priručnikom.    TIK-TAK, TIKA-TAKA,  ODLETJELA JEDNA SVRAKA,  POVELA I ŽU - NU,  DA PODIGNU BU - NU.    TIK-TAK, TIKA-TAKA,  ODLETJELA JEDNA SVRAKA,  POVELA I ŽU - NU,  DA PODIGNU BU - NU. |  |
| **IV. SAT KOJI JE PLESAO POLKU**  **Opis aktivnosti**  RUDOLF MATZ: STARA URA IGRA POLKU  SLUŠAJUĆI GLAZBU, POKRETIMA OPONAŠAJTE KAZALJKE SATA.  Jedan učenik uz glazbu ostalim učenicima pokretima ruku koje su kao kazaljke sata pokazuje njihovo kretanje. Budući da se radi o starom satu, njegove kazaljke se mogu kretati neravnomjerno, kao kod pokvarenog sata. Mogu biti malo rasklimane, a njihovo kretanje neravnomjerno. Osim ruku djeca će sigurno doći na ideju koristiti i nogu kao klatno sata i sl. |  |