|  |  |  |  |
| --- | --- | --- | --- |
| IME I PREZIME: | | RAZRED: | REDNI BROJ SATA: |
| PREDMETNO PODRUČJE: | GLAZBENA KULTURA | | |
| DOMENA: | A. SLUŠANJE I UPOZNAVANJE GLAZBE; B. IZRAŽAVANJE GLAZBOM I UZ GLAZBU; C. GLAZBA U KONTEKSTU | | |
| TEMA: | SVE BOJE PROLJEĆA | | |
| NASTAVNI SADRŽAJ: | PJEVANJE, SLUŠANJE I POKRET | | |
| ISHODI: | **OŠ GK A.1.2. Učenik temeljem slušanja razlikuje pojedine glazbeno-izražajne sastavnice.**  Temeljem slušanja razlikuje pojedine glazbeno-izražajne sastavnice:  – metar/dobe  – tempo  – visina tona  – dinamika  – boja/izvođači.  **OŠ GK B.1.4. Učenik stvara/improvizira melodijske i ritamske cjeline te svira uz pjesme/brojalice koje izvodi.**  Stvara/improvizira melodijske i ritamske cjeline pjevanjem, pokretom/plesom, pljeskanjem, lupkanjem, koračanjem i/ili udaraljkama. Svira na udaraljkama ili tjeloglazbom uz pjesme/brojalice koje pjeva/izvodi.  **OŠ GK C.1.1. Učenik na osnovu slušanja glazbe i aktivnog muziciranja prepoznaje različite uloge glazbe.**  Na osnovu slušanja glazbe i aktivnog muziciranja prepoznaje različite uloge glazbe (svečana glazba, glazba za ples i sl.). | | |

|  |  |
| --- | --- |
| NASTAVNE SITUACIJE | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **I. 'Ko pjeva, zlo ne misli**  **Opis aktivnosti**  Učenici su podijeljeni u parove metodom slučajnog odabira kako parove ne bi činili učenici koji se dobro poznaju. Za metodu slučajnog odabira mogu se rabiti brojevi. Učenici stanu u krug i odbrojavaju se do polovine ukupnoga broja učenika (ako je u razredu npr. 24 učenika, odbrojavaju se do 12 – svaki učenik kaže redom po jedan broj). Kada su se odbrojili do polovine ukupnoga broja (npr. 12), kreće se od početka, a potom se spajaju u parove učenici koji imaju iste brojeve. Kad su se podijelili u parove, svaki učenik sastavlja popis od najmanje šest pjesama koje ste do sada učili, a koje im se najviše sviđaju. Učiteljica/učitelj im govori da se ne dogovaraju, već taj popis rade u tajnosti jer će popise razmijeniti i napraviti novi na kojem trebaju napisati pjesme koje su zajedničke jednom i drugom popisu. Kada su to učinili, spajaju se po dva para te se tako formiraju skupine od četiri učenika. Učenici u skupini uspoređuju dva popisa te odabiru pjesmu koja se nalazi na oba popisa. Odabranu pjesmu ili pjesme pjevaju svi učenici zajedno, a skupina koja ju je odabrala za nju osmišljava improviziranu pratnju dostupnim glazbalima. | **OŠ HJ** - A. 1. 1; A. 1. 5; A. 1. 4;  **PID OŠ**  - A. 1. 3.  **MAT OŠ**  - B. 1. 2.  **UKU** - A. 1. 2; A. 1. 4; B. 1. 1;  B. 1. 4; C. 1. 2; C. 1. 3; D. 1. 2.  **OSR** - A. 1. 2; A. 1. 3; A. 1. 4.  **GOO** - A. 1. 1; A. 1. 2; B. 1. 1; C. 1. 1.  **ODR** - A. 1. 1; C. 1. 2.  **IKT** - A. 1. 3; A. 1. 2. |
| **II. Pokreni se i budi statua**  **Opis aktivnosti**  Učiteljica/učitelj samostalno ili zajedno sa svim učenicima u razredu odabire pet skladbi koje su učenici do sada najradije slušali. Odabire se razredna komisija tako da učiteljica/učitelj unaprijed pripremi prazne papiriće i papiriće na kojima piše *komisija*, a koje će izvlačiti svi učenici s tim da će samo neki dobiti papirić s natpisom. Za vrijeme trajanja skladbe učenici se kreću - plešu po razredu. Kada učiteljica/učitelj zaustavi glazbu, učenici moraju ostati u poziciji statue koja najbolje odgovara karakteru ili temi skladbe ovisno o uputi koju su dobili prije slušanja same skladbe. Svaki član komisije bira samo jednu statuu koja mu je najbolja te su odabrane statue sada komisija. Dosadašnja komisija se treba uključiti u zadatak. Zadatak se ponavlja dok svi učenici nisu došli na red, a ako postoje oni koji do sada nisu bili odabrani, na kraju ih prozovite i imenujte u komisiju. |