|  |  |  |  |
| --- | --- | --- | --- |
| IME I PREZIME: | | RAZRED: | REDNI BROJ SATA: |
| PREDMETNO PODRUČJE: | GLAZBENA KULTURA | | |
| DOMENA: | A. SLUŠANJE I UPOZNAVANJE GLAZBE; B. IZRAŽAVANJE GLAZBOM I UZ GLAZBU | | |
| TEMA: | BLAGDANI | | |
| NASTAVNI SADRŽAJ: | PJEVANJE I POKRET, pjesma NOVOGODIŠNJA PJESMA, slušanje VOŽNJA SAONICAMA | | |
| ISHODI: | **OŠ GK A.1.2. Učenik temeljem slušanja razlikuje pojedine glazbeno-izražajne sastavnice.**  Temeljem slušanja razlikuje pojedine glazbeno-izražajne sastavnice:  – metar/dobe  – tempo  – visina tona  – dinamika  – boja/izvođači.  **OŠ GK B.1.1. Učenik sudjeluje u zajedničkoj izvedbi glazbe.**  Sudjeluje u zajedničkoj izvedbi glazbe, usklađuje vlastitu izvedbu s izvedbama drugih učenika te vrednuje vlastitu izvedbu, izvedbe drugih i zajedničku izvedbu.  **OŠ GK B.1.2. Učenik pjeva/izvodi pjesme i brojalice.**  Pjeva/izvodi pjesme i brojalice i pritom uvažava glazbeno-izražajne sastavnice (metar/dobe, tempo, visina tona, dinamika).  **OŠ GK B.1.3. Učenik izvodi glazbene igre uz pjevanje, slušanje glazbe i pokret uz glazbu.**  Izvodi glazbene igre uz pjevanje, s tonovima/melodijama /ritmovima, uz slušanje glazbe te prati glazbu pokretom, a pritom opaža i uvažava glazbeno-izražajne sastavnice.  **OŠ GK B.1.4. Učenik stvara/improvizira melodijske i ritamske cjeline te svira uz pjesme/brojalice koje izvodi.**  Stvara/improvizira melodijske i ritamske cjeline pjevanjem, pokretom/plesom, pljeskanjem, lupkanjem, koračanjem i/ili udaraljkama. Svira na udaraljkama ili tjeloglazbom uz pjesme/brojalice koje pjeva/izvodi. | | |

|  |  |
| --- | --- |
| NASTAVNE SITUACIJE | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **I. BALETNA POZORNICA SAMO ZA NAS**  **Opis aktivnosti**  PETAR ILJIČ ČAJKOVSKI BALET ORAŠAR, MARŠ  Sat započinje jednim od najpopularnijih i najizvođenijih baleta na svijetu, *Orašarom*. **Balet *Orašar* temelji se na** zimskoj bajci *Orašar i kralj miševa*, **djelu njemačkog autora,** koju je Čajkovski uzeo kao predložak baletu, izvornog naziva *Ščelkunčik*.  ISPRIČAJTE BLAGDANSKU PRIČU O DRVENOM LUTKU KOJI SE PRETVARA U PRAVOG MLADIĆA.    **Učiteljica/učitelj učenicima priča blagdansku priču o drvenom lutku.**  Neka učenici koračaju dobe uz marš u dvije različite skupine, krećući se suprotno jedna od druge. Koračati mogu iz različitih uloga, stoga neka koračaju kao kositreni vojnici, miševi, lutke, vile kako bi se aludiralo na likove iz baleta *Orašar*.  Jedna skupina može piti kineski čaj, arapsku kavu ili jesti švicarske praline.  SLUŠATE LI ČESTO KLASIČNU GLAZBU?  Učiteljica/učitelj razgovara s učenicima o odlasku u kazalište te jesu li već vidjeli uprizorenje baleta bilo na televiziji ili kazalištu. Govori im kako balerine i baletani plešu na klasičnu glazbu. Prisjećaju se svih djela klasične glazbe koja su dosada slušali. | **OŠ HJ** - A. 1. 1; A. 1. 5; B. 1. 1;  B. 1. 2.  **PID OŠ**  - A. 1. 3; C. 1. 1.  **UKU** - A. 1. 2; A. 1. 4; B. 1. 1; B. 1. 4; C. 1. 2; C. 1. 3.  **OSR** - A. 1. 2; A. 1. 3; A. 1. 4.  **GOO** - A. 1. 1; C. 1. 1.  **ODR** - A. 1. 1; C. 1. 2.  **IKT** - A. 1. 1; A. 1. 2; B. 1. 3; D. 1. 1. |
| **II. PJEVAJMO *NOVOGODIŠNJU PJESMU***  **Opis aktivnosti**  NOVOGODIŠNJA PJESMA  Dok s učenicima uči pjesmu, učiteljica/učitelj posvećuje pozornost jasnom pulsu i neprekinutom ritamskom tijeku melodije te jasnoj artikulaciji teksta pjesme. Pjesma se izvodi živahno, veselo, pazeći na dikciju i uzimanje daha. Naime, pjesma ima ritamsku strukturu sastavljenu samo od osminka, što može otežati uzimanje daha. Treba pripaziti da, uzimajući dah, učenici riječi ne progutaju, već da ih izgovore do kraja. Pjesmu prate tjeloglazbom tako da jednom rukom udare jednom jače, a drugom dva puta slabije kako bi se naglasila trodobnost tj. istaknula prva teška doba.  Pjesma se može pjevati i u pokretu, trokorakom, te tako naglasiti prvu tešku dobu intenzivnijim teškim korakom, dok su druga dva koraka lakša i mekša. Takvo iskustveno osvještavanje pomoći će učenicima u intenzivnijem doživljaju pjesme.  Ako žele svirati, nekoliko učenika neka svira trokutić na prvu dobu, a ostali štapiće na drugu i treću dobu.  Trodobnu mjeru učenicima treba približiti samo doživljajno, a nikako ne kao pojam koji moraju usvojiti.  PAHULJICE PADAJTE, MEKE I GUSTE,  NA ŠIROKE CESTE I STAZICE PUSTE,  JER VEĆ SE BLIŽI ONAJ ČAS, 2X  KAD NAMA DOĆ’ĆE DJEDO MRAZ.  OSVJETLITE ZVJEZDICEPUTOVE DRUME,  OSVJETLITE KUĆICE, POLJA I ŠUME,  JER VEĆ SE BLIŽIONAJ ČAS, 2X  KAD NAMA DOĆ’ ĆE DJEDO MRAZ.  VI, DJEČICE, PJEVAJTE VESELU PJESMU,  A SVIJEĆE NA BORUNEK’ RADOSNO BLJESNU,  JER VEĆ SE BLIŽI ONAJ ČAS, 2X  KAD NAMA DOĆ’ĆE DJEDO MRAZ. |
| **III. ZAZVONI S PRAPORCIMA, POLETI SAONICAMA**  **Opis aktivnosti**  LEROY ANDERSON: VOŽNJA SAONICAMA  Skladbu slušajte tako da svi učenici sjede obrnuto na stolicama, držeći se za naslon kao da su u saonicama, jedni iza drugih. Prvi u saonicama neka kaže kuda su krenuli i što će tamo raditi. Mijenjajte vozača sanjki tijekom izvedbe skladbe. Neka učenici slušajući skladbu otkriju nove krajeve iz mašte. Jedna skupina učenika može pored saonica glumiti kao da su na livadi i dočarati različite zimske prizore: slobodno klizanje s piruetama i skokovima, grudanje, gradnju snjegovića te scene iz doma ili užurbanog grada.  Koje je glazbalo iz skladbe najviše zaslužno za intenzivni zimski ugođaj? Naravno radi se o praporcima. Ako ih imate u školskom instrumentariju, neka ih prvi u sanjkama svira uz slušanje. |  |