|  |  |  |  |
| --- | --- | --- | --- |
| IME I PREZIME: | | RAZRED: | REDNI BROJ SATA: |
| PREDMETNO PODRUČJE: | GLAZBENA KULTURA | | |
| DOMENA: | A. SLUŠANJE I UPOZNAVANJE GLAZBE; B. IZRAŽAVANJE GLAZBOM I UZ GLAZBU | | |
| TEMA: | I KOD KUĆE I U ŠKOLI, DJECU SE ČUVA, UČI, VOLI | | |
| NASTAVNI SADRŽAJ: | PJEVANJE I POKRET, pjesma MLIN, brojalica BIJA BAJA BUF | | |
| ISHODI: | **OŠ GK A.1.1. Učenik poznaje određeni broj skladbi.**  Poznaje određeni broj kraćih skladbi (cjelovite skladbe, stavci ili ulomci) različitih vrsta glazbe (klasična, tradicijska, popularna, *jazz*i filmska glazba).  **OŠ GK B.1.1. Učenik sudjeluje u zajedničkoj izvedbi glazbe.**  Sudjeluje u zajedničkoj izvedbi glazbe, usklađuje vlastitu izvedbu s izvedbama drugih učenika te vrednuje vlastitu izvedbu, izvedbe drugih i zajedničku izvedbu.  **OŠ GK B.1.2. Učenik pjeva/izvodi pjesme i brojalice.**  Pjeva/izvodi pjesme i brojalice i pritom uvažava glazbeno-izražajne sastavnice (metar/dobe, tempo, visina tona, dinamika).  **OŠ GK B.1.3. Učenik izvodi glazbene igre uz pjevanje, slušanje glazbe i pokret uz glazbu.**  Izvodi glazbene igre uz pjevanje, s tonovima/melodijama /ritmovima, uz slušanje glazbe te prati glazbu pokretom, a pritom opaža i uvažava glazbeno-izražajne sastavnice. | | |

|  |  |
| --- | --- |
| NASTAVNE SITUACIJE | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **I. ZAIGRAJTE U DVA KOLA**  **Opis aktivnosti**  MLIN  MLIN NA VODI PJESMU PJEVA,  KLIPI-KLIPI, KLIPI-KLAP.  MALI MIŠO MLINAR PRAVI, 2X  BRAŠNO MELJE NOĆ I DAN.  HITRO MELJI, MIŠO REČE  KLIPI-KLIPI, KLIPI-KLAP.  MAMICA ĆE KOLAČ PEĆI, 2X  MEKAN, SLADAK, UKUSAN.  Komunikacijska situacija: Ponavljanje pjesme naučene na prethodnom satu. Jeste li nekome pjevali pjesmu *Mlin*? Možda prijateljima ili ukućanima?  Jeste li nekoga naučili pjevati pjesmu?  Ponavljanje pjesmu *Mlin* prvo u cijelosti, a zatim tako da su učenici podijeljeni u dva kola, unutarnje i vanjsko u kojima se drže za ruke. Svaka skupina naizmjence pjeva po jedan stih, dok se ona druga samo kreće. Mijenjaju se strane kretanja kako nutarnjeg tako i vanjskog kola, na desnu te na lijevu stranu. | **OŠ HJ** - A. 1. 1; A. 1. 2; A. 1. 5; B . 1. 2.  **MAT OŠ**  - B. 1. 2.  **PID OŠ**  - A. 1. 3; B. 1. 1.  **OŠ LK** - A. 1. 1.  **UKU** -­ A. 1. 2; A. 1. 4; B. 1.1; B. 1. 4;  C. 1. 2; C. 1. 3.  **OSR** - A. 1. 2; A. 1. 3; A. 1. 4.  **GOO** - A. 1. 1; C. 1. 1; C. 1. 3.  **ODR** - A. 1. 1; C. 1. 2.  **IKT** - A. 1. 3; A. 1. 2. |
| **II. *BIJA BAJA BUF***  **Opis aktivnosti**  BIJA BAJA BUF,  BABA PEČE KRUH,  MAMA PEČE POGAČU,  DA JOJ DJECA NE PLAČU.  Učiteljica/učitelj s učenicima vježba brojalicu *Bija baja buf* - učenici najprije koračajući izgovaraju tekst, zatim koračaju, ali izgovaraju samo prvi i treći red teksta, dok druga dva izgovaraju u sebi. Zamijenite govorene i dijelove na koje ne govore.  Brojalica se potom izvodi prema partituri u udžbeniku štapićima i šuškalicama. |
| **III. IZRADI SAM SVOJE GLAZBALO**  **Opis aktivnosti**  Kako bi se kod djece još više razvila želja i volja za sviranjem glazbala, šuškalice mogu izraditi i sami od dostupnih žitarica. Razvoj slušne percepcije pojačat će se izradom i korištenjem različitih šuškalica. One mogu biti različitih veličina, količina zrna te materijala koji uključuju kutije od plastike, kartona, metala ili drveta. Tijekom godine mogu se skupljati tuljci od papirnatih ručnika i slična ambalaža, a nastavak izrade glazbala može se proširiti na likovnu kulturu i ukrasiti ih kako bi bili još privlačniji za sviranje. |