|  |  |  |  |
| --- | --- | --- | --- |
| IME I PREZIME: | | RAZRED: | REDNI BROJ SATA: |
| PREDMETNO PODRUČJE: | GLAZBENA KULTURA | | |
| DOMENA: | A. SLUŠANJE I UPOZNAVANJE GLAZBE; B. IZRAŽAVANJE GLAZBOM I UZ GLAZBU; C. GLAZBA U KONTEKSTU | | |
| TEMA: | I ŠUMA JE DOM | | |
| NASTAVNI SADRŽAJ: | PJEVANJE I SVIRANJE: pjesma *Stari vuk*; brojalica *Eci peci pec*  SLUŠANJE: *Aida*, *Trijumfalna koračnica* (ulomak) | | |
| ISHODI: | **OŠ GK A.1.1. Učenik poznaje određeni broj skladbi.**  Poznaje određeni broj kraćih skladbi (cjelovite skladbe, stavci ili ulomci) različitih vrsta glazbe (klasična, tradicijska, popularna, *jazz*i filmska glazba).  **OŠ GK B.1.1. Učenik sudjeluje u zajedničkoj izvedbi glazbe.**  Sudjeluje u zajedničkoj izvedbi glazbe, usklađuje vlastitu izvedbu s izvedbama drugih učenika te vrednuje vlastitu izvedbu, izvedbe drugih i zajedničku izvedbu.  **OŠ GK B.1.2. Učenik pjeva/izvodi pjesme i brojalice.**  Pjeva/izvodi pjesme i brojalice i pritom uvažava glazbeno-izražajne sastavnice (metar/dobe, tempo, visina tona, dinamika).  **OŠ GK B.1.3. Učenik izvodi glazbene igre uz pjevanje, slušanje glazbe i pokret uz glazbu.**  Izvodi glazbene igre uz pjevanje, s tonovima/melodijama /ritmovima, uz slušanje glazbe te prati glazbu pokretom, a pritom opaža i uvažava glazbeno-izražajne sastavnice.  **OŠ GK B.1.4. Učenik stvara/improvizira melodijske i ritamske cjeline te svira uz pjesme/brojalice koje izvodi.**  Stvara/improvizira melodijske i ritamske cjeline pjevanjem, pokretom/plesom, pljeskanjem, lupkanjem, koračanjem i/ili udaraljkama. Svira na udaraljkama ili tjeloglazbom uz pjesme/brojalice koje pjeva/izvodi.  **OŠ GK C.1.1. Učenik na osnovu slušanja glazbe i aktivnog muziciranja prepoznaje različite uloge glazbe.**  Na osnovu slušanja glazbe i aktivnog muziciranja prepoznaje različite uloge glazbe (svečana glazba, glazba za ples i sl.). | | |

|  |  |
| --- | --- |
| NASTAVNE SITUACIJE | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **I. KORAČAJTE KORAČNICU**  **Opis aktivnosti**  GUISEPPE VERDI: AIDA, TRIJUMFALNI MARŠ (ULOMAK)  PREPOZNAJETE LI GLAZBALO KOJE IZVODI SKLADBU? JE LI SKLADBA VESELA ILI TUŽNA?  KORAČAJTE SLUŠAJUĆI GLAZBU ONAKO KAKO VAM POKAZUJE PREDVODNIK KOLONE.  OPIŠITE OBLIK I ZVUK TRUBE.  Slušanje Verdijeve *Trijumfalne koračnice* iz opere *Aida*. Za vrijeme slušanja skladbe učenici koračaju, a učiteljica/učitelj im obraća pozornost na usklađen korak svih zajedno. Kako bi se koračanje učinilo još interesantnijim, učiteljica/učitelj odabire jednog učenika koji će predvoditi kolonu i osmisliti pokret uz koji će se učenici kretati. On može koračati uz pokret ruku kao da pliva, kopa, podignutih ruku kao da puše vjetar i slično.  Nakon slušanja, učenici su podijeljeni u dvije skupine od kojih će jedna uz melodiju pljeskati ritam, dok će druga koračati.  U komunikacijskoj situaciji razvija se razgovor o trubi i njenom prodornom i reskom zvuku: Jeste li već negdje u živo slušali trubu? Opišite izgled trube i usporedite je s gitarom ili nekim drugim glazbalom koje poznajete. Za usporedbu i lakše uočavanje sličnosti i razlika može se koristiti i Vennov dijagram. | **OŠ HJ** - A. 1. 1; A. 1. 5; B. 1. 2.  **PID OŠ**  - A. 1. 3; B. 1. 1; B. 1. 2.  **OŠ LK** - A. 1. 1.  **UKU** - A. 1. 2; A. 1. 4; B. 1. 1: B. 1. 4; C. 1. 2; C. 1. 3.  **OSR** - A. 1. 2; A. 1. 3; A. 1. 4.  **GOO** - A. 1. 1; C. 1. 1; C. 1. 3.  **ODR** - A. 1. 1; C. 1. 2.  **IKT** - A. 1. 3; A. 1. 2. |
| **II. VEDRO LICE BROJALICE**  **Opis aktivnosti**  BROJALICOM POZDRAVITE VJEVERICU I ZECA.  Učiteljica/učitelj obradu brojalice započinje pokretom - svi učenici u razredu koračaju ritam brojalice. Kako bi im obrada brojalica bila interesantnija, na riječi PEC i ZEC skoče. Učenici se potom dijele u dvije skupine. Jedna skupina, pljeskanjem svira dobe, dok druga skupina korakom izvodi ritam brojalice. Ako u razredu ima motorički spretnijih učenika, neka pokušaju koračati ritam i pljeskati dobe brojalice.  Ritam brojalice može se izvoditi šuškalicama ili tjeloglazbom prema predlošku iz knjige.  ECI, PECI, PEC  TI SI MALI ZEC,  A JA MALA VJEVERICA,  ECI, PECI, PEC . |
| **III. TKO SE BOJI VUKA JOŠ?**  **Opis aktivnosti**  Učenje pjesme *Stari vuk*, kao i do sada, obrađuje se metodom učenja po sluhu. Uz učenje pjesme učenici odmah sviraju i štapiće prema oznakama u tekstu pjesme. Ako nema dovoljno štapića, učenici zatvorenom šakom kucaju po klupi.  **STARI VUK**  ZAŽELIO STARI VUK  DA U ŠUMI VLADA MUK.  DA U ŠUMI VLADA MIR, 2X  DA NE PADNE ČAK NI ŽIR.  DA ON ČUJE ECI-PEC,  KADA KIHNE MALI ZEC.  PA DA SKOČI VUJO MRK, 2X  I UHVATI ZEKI BRK.  ŠTO JE, VUČE, ECI-PEC,  POBJEG’O TI MALI ZEC.  POBJEG’O TI HA-HA-HA, 2X  JER SU PALA ŽIRA DVA.  Nakon učenja brojalice učiteljica/učitelj usmjerava razgovor s učenicima o šumi kao životnoj zajednici i ekološkoj tvornici značajnoj za ljudski život te o tome što učenici čine ili bi mogli učiniti za očuvanje šuma svoga kraja? |  |