|  |  |  |  |
| --- | --- | --- | --- |
| IME I PREZIME: | | RAZRED: | REDNI BROJ SATA: |
| PREDMETNO PODRUČJE: | GLAZBENA KULTURA | | |
| DOMENA: | A. SLUŠANJE I UPOZNAVANJE GLAZBE; B. IZRAŽAVANJE GLAZBOM I UZ GLAZBU | | |
| TEMA: | I KOD KUĆE I U ŠKOLI, DJECU SE ČUVA, UČI, VOLI | | |
| NASTAVNI SADRŽAJ: | PJEVANJE I POKRET, glazbena igra SON MAKARON | | |
| ISHODI: | **OŠ GK A.1.1. Učenik poznaje određeni broj skladbi.**  Poznaje određeni broj kraćih skladbi (cjelovite skladbe, stavci ili ulomci) različitih vrsta glazbe (klasična, tradicijska, popularna, *jazz*i filmska glazba).  **OŠ GK B.1.1. Učenik sudjeluje u zajedničkoj izvedbi glazbe.**  Sudjeluje u zajedničkoj izvedbi glazbe, usklađuje vlastitu izvedbu s izvedbama drugih učenika te vrednuje vlastitu izvedbu, izvedbe drugih i zajedničku izvedbu.  **OŠ GK B.1.2. Učenik pjeva/izvodi pjesme i brojalice.**  Pjeva/izvodi pjesme i brojalice i pritom uvažava glazbeno-izražajne sastavnice (metar/dobe, tempo, visina tona, dinamika).  **OŠ GK B.1.3. Učenik izvodi glazbene igre uz pjevanje, slušanje glazbe i pokret uz glazbu.**  Izvodi glazbene igre uz pjevanje, s tonovima/melodijama /ritmovima, uz slušanje glazbe te prati glazbu pokretom, a pritom opaža i uvažava glazbeno-izražajne sastavnice.  **OŠ GK B.1.4. Učenik stvara/improvizira melodijske i ritamske cjeline te svira uz pjesme/brojalice koje izvodi.**  Stvara/improvizira melodijske i ritamske cjeline pjevanjem, pokretom/plesom, pljeskanjem, lupkanjem, koračanjem i/ili udaraljkama. Svira na udaraljkama ili tjeloglazbom uz pjesme/brojalice koje pjeva/izvodi. | | |

|  |  |
| --- | --- |
| NASTAVNE SITUACIJE | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **I. SLUŠATE LI ČESTO GLAZBU?**  **Opis aktivnosti**  USPOREDI FOTOGRAFIJE. PO ČEMU SE RAZLIKUJU?  Učiteljica/učitelj pitanjima usmjerava razgovor: Koje sve uređaje za slušanje glazbe imate kod kuće? Jeste li sve uređaje s fotografija vidjeli u živo? Koje su prednosti, a koje mane prikazanih uređaja? (Objašnjavaju učenici koji ih imaju ili su ih već negdje vidjeli i na njima slušali glazbu.) Na kojem od uređaja najviše volite slušati glazbu, a na kojem je po vašem mišljenju zvuk najbolji?  KOJE UREĐAJE ZA SLUŠANJE GLAZBE KORISTIŠ U SVOME DOMU?  SLUŠAŠ LI RADIJE GLAZBU NA MOBITELU, RADIJU, TABLETU ILI GRAMOFONU?  U različite dijelove razreda (prijedlog je po kutovima razreda) učiteljica/učitelj postavlja papire s riječima: MOBITEL, RADIO, TABLET I GRAMOFON. Učenici se prema osobnim afinitetima odlučuju i staju pokraj papira na kojem se nalazi naziv uređaja koji najviše slušaju. Unutar skupine pronalaze argumente zbog čega su se odlučili baš za tu skupinu i obrazlažu ih ostalim skupinama. | **OŠ HJ** -A. 1. 1; A. 1. 2; A. 1. 5; B.1.2.  **PID OŠ**  - A. 1. 3.  **UKU** -A. 1. 2; A. 1. 4; B. 1.1: B. 1. 4; C. 1. 2; C. 1. 3; D. 1. 2.  **OSR** -A. 1. 2; A. 1. 3; A. 1. 4.  **GOO** - A. 1. 1; C. 1. 1; C. 1. 3.  **ODR** - A. 1. 1; C. 1. 2.  **IKT -** A. 1. 3; A. 1. 2. |
| **II. IGRAJMO SE *SON MAKARON***  **Opis aktivnosti**  SON MAKARON  SON MAKARON,SON FERO.  MARION, MARION,  LEO, LEO,CIN, CIN, CIN,  LEO, LEO,CIN, CIN, CIN.  O ONE, TWO, TREE,  ISPADAŠ IZ IGRE TI!  Učenici stoje u krugu. Ako je u razredu veći broj učenika, može ih se podijeliti i u dva kruga, jedan pored drugoga. Učenicima su ruke raširene, a dlanovi okrenuti prema gore. Svaki učenik drži desni dlan okrenut prema gore iznad lijevog dlana prijatelja koji se nalazi desno od njega. Dok pjevaju pjesmu, u ravnomjernom pulsu trebaju desnom rukom udariti (pljesnuti) o desnu ruku prijatelja, koju on drži na njihovom lijevom dlanu. Dijete koje je na redu dok se izgovara tekst CIN, CIN, CIN treba tri puta pljesnuti o ruku prijatelja, dok na posljednji slog, TI, dijete koje je na redu treba izmaknuti dlan. Ako nije uspjelo izmaknuti dlan, ispada iz igre, a ako je izmaknulo dlan, uzima glazbalo i svira uz dalje igranje igre. Igra se sve dok ne ostane jedno dijete koje je ujedno i pobjednik. |
| **III. ČAROLIJA BUBNJA**  **Opis aktivnosti**  GUNILD KEETMAN: KANON ZA BUBNJEVE  ČUJETE LI JEDAN BUBANJ ILI VIŠE NJIH?  Učenici stoje u krugu. Dok slušaju *Kanon za bubnjeve*, jedan ili nekoliko učenika nalazi se u sredini kruga i uz snimku svira bubnjeve, bongose ili improvizirane bubnjeve. Ostali se kreću u ritmu skladbeu jednom ili drugom smjeru, naprijed ili unatrag prateći ritam skladbe. |
| **IV. UPOZNAJ ME RIJEČJU**  **Opis aktivnosti**  IZMISLI RIJEČ NA NEKOM SVOM JEZIKU.  OBJASNI NJEZINO ZNAČENJE I NASMIJ PRIJATELJE.  Učenici su podijeljeni u skupine. U određenom vremenu, 7 - 10 minuta, sami trebaju smisliti i uvježbati brojalicu u duhu novonaučene u kojoj riječi nemaju neko konkretno značenje. Skupine međusobno prezentiraju brojalice. Učenici sami odabiru koja je skupina ostavila najcjelovitiji i najbolji dojam na njih.  ELEM, BELEM, BUMBARISA,  BUMBARISA, TALARISA,  AN, BAN, TULIPAN,  SADA IDE JEDAN VAN!  Za sviranje pratnje šuškalicama mogu se koristiti one koje su učenici sami izradili od žitarica ili one Orffovog glazbenog instrumentarija. |