|  |  |  |  |
| --- | --- | --- | --- |
| IME I PREZIME: | | RAZRED: | REDNI BROJ SATA: |
| PREDMETNO PODRUČJE: | GLAZBENA KULTURA | | |
| DOMENA: | A. SLUŠANJE I UPOZNAVANJE GLAZBE; B. IZRAŽAVANJE GLAZBOM I UZ GLAZBU | | |
| TEMA: | ZEKO JURI, ZEKO ŽURI | | |
| NASTAVNI SADRŽAJ: | PJEVANJE I POKRET: *Zeko pleše*  SLUŠANJE: *Ples pilića u ljusci* | | |
| ISHODI: | **OŠ GK A.1.2. Učenik temeljem slušanja razlikuje pojedine glazbeno-izražajne sastavnice.**  Temeljem slušanja razlikuje pojedine glazbeno-izražajne sastavnice:  – metar/dobe  – tempo  – visina tona  – dinamika  – boja/izvođači.  **OŠ GK B.1.1. Učenik sudjeluje u zajedničkoj izvedbi glazbe.**  Sudjeluje u zajedničkoj izvedbi glazbe, usklađuje vlastitu izvedbu s izvedbama drugih učenika te vrednuje vlastitu izvedbu, izvedbe drugih i zajedničku izvedbu.  **OŠ GK B.1.2. Učenik pjeva/izvodi pjesme i brojalice.**  Pjeva/izvodi pjesme i brojalice i pritom uvažava glazbeno-izražajne sastavnice (metar/dobe, tempo, visina tona, dinamika).  **OŠ GK B.1.3. Učenik izvodi glazbene igre uz pjevanje, slušanje glazbe i pokret uz glazbu.**  Izvodi glazbene igre uz pjevanje, s tonovima/melodijama /ritmovima, uz slušanje glazbe te prati glazbu pokretom, a pritom opaža i uvažava glazbeno-izražajne sastavnice.  **OŠ GK B.1.4. Učenik stvara/improvizira melodijske i ritamske cjeline te svira uz pjesme/brojalice koje izvodi.**  Stvara/improvizira melodijske i ritamske cjeline pjevanjem, pokretom/plesom, pljeskanjem, lupkanjem, koračanjem i/ili udaraljkama. Svira na udaraljkama ili tjeloglazbom uz pjesme/brojalice koje pjeva/izvodi. | | |

|  |  |
| --- | --- |
| NASTAVNE SITUACIJE | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **I. ZAPLEŠITE SA ZEKOM**  **Opis aktivnosti**  Pjesmu *Zeko pleše* odmah učite uz pokret, jer sam pokret ocrtava tekst pjesme. Učenici su podijeljeni u parove. Djeca u paru stoje jedan nasuprot drugoga. Parovi simetrično stoje u redu jedni pokraj drugih kako bi se skladno kretali u pripjevu tj. vidjeli od par do sebe.  Ovo je samo prijedlog plesa, a vi ga možete modificirati ili osmisliti novi.    ŠAPICE MI ZEKO DAJ,  SA MNOM MALO POIGRAJ.  Djeca se drže za ruke, koje ljuljaju lijevo-desno.  JEDNOM ‘AMO, ZATIM TAMO, 2X  Korak na jednu stranu postrance, te zatim korak na drugu stranu, također postrance.  NAOKOLO TO MI ZNAMO.  Okrenu se oko svoje osi dalje se držeći za ruke i nađu na početnoj poziciji.    ŠAPICAMA KLOP-KLOP-KLOP,  Djeca plješću rukama.  NOŽICAMA TOP-TOP-TOP.  Udare nogama o pod.  JEDNOM ‘AMO, ZATIM TAMO, 2X  NAOKOLO TO MI ZNAMO.  Korak na jednu stranu postrance, te zatim korak na drugu stranu postrance.  Okrenu se oko svoje osi dalje se držeći za ruke i nađu na početnoj poziciji.  NEKA VIDE DJECA SVA  KAKO ZEKO PLESAT’ ZNA.  JEDNOM ‘AMO, ZATIM TAMO, 2X  NAOKOLO TO MI ZNAMO.  Korak na jednu stranu postrance, te zatim korak na drugu stranu postrance.  Okrenu se oko svoje osi dalje se držeći za ruke i nađu na početnoj poziciji.  PRSTIĆIMA PUC-PUC-PUC,  Pucketaju prstima.  GLAVICAMA TUC-TUC-TUC.  Klanjaju glave jedni prema drugima kao da će se međusobno dotaknuti.  JEDNOM ‘AMO, ZATIM TAMO, 2X  NAOKOLO TO MI ZNAMO.  Korak na jednu stranu postrance, te zatim korak na drugu stranu postrance.  Okrenu se oko svoje osi dalje se držeći za ruke i nađu na početnoj poziciji. | **OŠ HJ** - A. 1. 1; A. 1. 2; A. 1. 5;  **PID OŠ**  - A. 1. 3.  **OŠ LK** - A. 1. 1.  **UKU** - A. 1. 2; A. 1. 4; B. 1. 1;  B. 1. 4; C. 1. 2; C. 1. 3; D.1.2.  **OSR** – A. 1. 2; A. 1. 3; A. 1. 4.  **GOO** - A. 1. 1; A. 1. 2; B. 1. 1; C. 1. 1.  **ODR** - A. 1. 1; C. 1. 2.  **IKT** - A. 1. 3; A. 1. 2. |
| **II. PILIĆI SIMFONIJSKOG ORKESTRA**  **Opis aktivnosti**  MODEST PETROVIČ MUSORGSKI: SLIKE S IZLOŽBE; PLES PILIĆA U LJUSCI  Nakon prvog slušanja skladbe učenici, uz pomoć učitelja/učiteljice, određuju izvođački sastav. Zaključuju da se radi o simfonijskom orkestru. Prisjećaju se još nekih skladbi u kojima sudjeluje simfonijski orkestar. Komunikacijska situacija: Je li ta skladba vesela ili tužna, brza ili spora? Zaključuju da je skladba brza i vesela. Učiteljica/učitelj obraća pozornost učenika na to da se prvi dio skladbe ponovno javlja na samom njenom kraju. Možete li prepoznati ponovno javljanje prvoga dijela? Podignite ruku kada čujete ponavljanje. |
| **III. PLES PILIĆA U LJUSCI**  **Opis aktivnosti**  ZAPLEŠITE PLES PILIĆA PREMA PREDLOŽENIM POKRETIMA.  Kretanje uz slušanje skladbe je puno zanimljivije od mirnog slušanja dok sjede u klupama.  Prva fraza – Sva djeca kleče na podu s rukama na leđima kao da su im krila i prave se da su pilići koji jedu s poda. (8 doba)  Druga fraza – Naizmjenično rukama tapšaju natkoljenicu. (8 doba)  Ponovljena prva fraza – Sva djeca kleče na podu s rukama na leđima kao da su im krila i prave se da su pilići koji jedu s poda. (8 doba)  Ponovljena druga fraza – Naizmjenično rukama tapšaju natkoljenicu. (8 doba)  Treća fraza – Protegnu se kao da su se upravo probudili i izašli iz ljuske.  Sve se još jednom ponovi ispočetka jer se i glazba ponovi.  Četvrta fraza – Krenu u šetnju po zamišljenoj kružnici. Ruke su i dalje na leđima kao da su krila. Razgledavaju i čude se svijetu oko sebe, jer su ga upravo ugledali. Krilima mogu udarati o gornji dio stražnjice prateći ritam skladbe. Kada skladba krene od početka opet su brzo na koljenima na podu a pokreti se ponavljaju od prve do treće fraze.  Važno je da ste dosljedni u plesu jer koreografija prati glazbene fraze koje se na taj način uspoređuju i pamte.  Opisanu koreografiju pogledajte na Profil-Klett platformi. |  |