|  |  |  |  |
| --- | --- | --- | --- |
| IME I PREZIME: | | RAZRED: | REDNI BROJ SATA: |
| PREDMETNO PODRUČJE: | GLAZBENA KULTURA | | |
| DOMENA: | A. SLUŠANJE I UPOZNAVANJE GLAZBE; B. IZRAŽAVANJE GLAZBOM I UZ GLAZBU | | |
| TEMA: | PONOVNO ZAJEDNO | | |
| NASTAVNI SADRŽAJ: | PJEVANJE: *Pahuljice (Baka zima)*  SVIRANJE: pratnja pjesmi *Pahuljice* | | |
| ISHODI: | **OŠ GK A.1.1. Učenik poznaje određeni broj skladbi.**  Poznaje određeni broj kraćih skladbi (cjelovite skladbe, stavci ili ulomci) različitih vrsta glazbe (klasična, tradicijska, popularna, *jazz*i filmska glazba).  **OŠ GK B.1.1. Učenik sudjeluje u zajedničkoj izvedbi glazbe.**  Sudjeluje u zajedničkoj izvedbi glazbe, usklađuje vlastitu izvedbu s izvedbama drugih učenika te vrednuje vlastitu izvedbu, izvedbe drugih i zajedničku izvedbu.  **OŠ GK B.1.2. Učenik pjeva/izvodi pjesme i brojalice.**  Pjeva/izvodi pjesme i brojalice i pritom uvažava glazbeno-izražajne sastavnice (metar/dobe, tempo, visina tona, dinamika).  **OŠ GK B.1.4. Učenik stvara/improvizira melodijske i ritamske cjeline te svira uz pjesme/brojalice koje izvodi.**  Stvara/improvizira melodijske i ritamske cjeline pjevanjem, pokretom/plesom, pljeskanjem, lupkanjem, koračanjem i/ili udaraljkama. Svira na udaraljkama ili tjeloglazbom uz pjesme/brojalice koje pjeva/izvodi. | | |

|  |  |
| --- | --- |
| NASTAVNE SITUACIJE | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **I. UGRIJ SE PJESMOM**  **Opis aktivnosti**  U postupku učenja pjesme najbolje je da učiteljica/učitelj najprije sama/sam otpjeva pjesmu uz matricu ili karaoke, ovisno o tehničkoj opremljenosti razreda. Učenici pjesmu ponavljaju za učiteljicom/učiteljem također uz matricu ili karaoke. Pjesma se uči po sluhu, metodom ponavljanja duljih fraza, kako cjepkanjem na manje fraze ne bi izgubila na umjetničkoj vrijednosti i cjelini. Nakon usvajanja prve kitice, pjeva se drugu, te naposljetku pjesmu u cijelosti. Učenici svako novo ponavljanje pjesme mogu izvesti uz pljeskanje, tapšanje koljena ili pokret.  PAHULJICE (BAKA ZIMA)  ISTRESLA JE BAKA ZIMA, BIJELI KOŽUH SVOJ.  IZ NJEG’ LETI NA SVE STRANE PAHULJICA ROJ.  NA ŠUMICE I ULICE, NA RASVIJETLJENE KUĆICE,  SVUD LETE, LETE, VRTE SE, DA DJEČICU RAZVESELE, 2X  USTANITE, DJECO DRAGA, PREKINITE SAN.  ČEKAJU VAS PAHULJICE, BRZO, BRZO VAN.  NA ŠUMICE I ULICE, NA RASVIJETLJENEKUĆICE,  SVUD LETE, LETE, VRTE SE, DA DJEČICU RAZVESELE. 2X | **OŠ HJ** - A. 1. 1.; A. 1. 5; B.1.1.  **PID OŠ**  - A. 1. 3.  **UKU** - A. 1. 2; A. 1. 4; B. 1. 1: B. 1. 4; C. 1. 2; C. 1. 3;  D. 1. 2.  **OSR** - A. 1. 2; A. 1. 3; A. 1. 4.  **GOO** - A.1.1; C. 1. 1;  **ODR** - A. 1. 1; C. 1. 2.  **IKT** - A. 1. 1; A. 1. 2; B. 1. 3; D. 1. 1. |
| **II. SVIRANJE VESELI**  **Opis aktivnosti**  KORISTITE ZVEČKE I TROKUTIĆ KAO PRATNJU PJEVANJU.  Glazbena pratnja pjesmi može se svirati na nekoliko načina, ovisno o dosadašnjoj praksi i motivaciji učenika. Kako bi se kod učenika razvio doživljaj tempa, protoka doba i glazbena memorija, treba im pokazati jednu od predloženih pratnji i svirati uz pjevanje.  Osim predloženih glazbala, mogu se koristiti i druga. Učiteljica/učitelj učenicima napominje koliko je važno međusobno se slušati dok sviraju kako bi njihova izvedba zvučala skladno.  Za vrijeme sviranja pratnje pjesmi, neka skupine sjede jedna nasuprot druge, kako bi im se olakšalo sviranje. Na taj će se način učenici bolje povezati kod izvođenja ritamskih obrazaca.  PAHULJICE (BAKA ZIMA)    ISTRESLA JE BAKA ZIMA BIJELI KOŽUH SVOJ.    IZ NJEG’ LETI NA SVE STRANE PAHULJICA ROJ.    NA ŠUMICE I ULICE, NA RASVIJETLJENE KUĆICE,    SVUD LETE, LETE, VRTE SE, DA DJEČICU RAZVESELE, 2X    ISTRESLA JE BAKA ZIMA BIJELI KOŽUH SVOJ.    IZ NJEG’ LETI NA SVE STRANE PAHULJICA ROJ.    NA ŠUMICE I ULICE, NA RASVIJETLJENE KUĆICE,    SVUD LETE, LETE, VRTE SE, DA DJEČICU RAZVESELE, 2X |
| **III. IGRA BEZ GRANICA**  **Opis aktivnosti**  Komunikacijska situacija: Sjetite se glazbala i pojmova koje ste učili u prvom polugodištu: violina, glasovir, zbor, bubanj, dirigent i orkestar. Učenici su podijeljeni u šest skupina. Svaka skupina dobiva jedan papirić na kojem piše ime pojma ili glazbala koje pantomimom moraju predstaviti ostalim učenicima u razredu. Ostali učenici moraju pogoditi o čemu se radi. Učenicima treba omogućiti dovoljno vremena kako bi se unutar skupine uskladili. Redoslijed prezentiranja zadatka određuje se izvlačenjem papirića – predstavnik svake skupine izvlači papirić s rednim brojem. |  |